Anidaso Wɔ Hɔ Ma Awufo? | Bible Nsɛmmisa Ho Mmuae\nKENKAN WƆ Afrikaans Albanian Amharic Arabic Armenian Aymara Azerbaijani Azerbaijani (Cyrillic) Bengali Bicol Bulgarian Catalan Cebuano Chichewa Chinese Mandarin (Simplified) Chinese Mandarin (Traditional) Croatian Czech Dangme Danish Dutch Efik English Estonian Ewe Finnish French Ga Georgian German Greek Greenlandic Guarani Gujarati Haitian Creole Hiligaynon Hindi Hungarian Icelandic Igbo Iloko Indonesian Italian Japanese Kannada Kazakh Kikuyu Kinyarwanda Kirghiz Kirundi Korean Kwangali Lingala Lithuanian Luo Malagasy Malayalam Maltese Marathi Mongolian Myanmar Ngabere Norwegian Nzema Polish Portuguese Quechua (Bolivia) Rarotongan Romanian Russian Sepedi Serbian Serbian (Roman) Sesotho (Lesotho) Shona Sinhala Slovak Slovenian Spanish Sranantongo Swahili Swedish Tagalog Tahitian Tamil Telugu Thai Tigrinya Tsonga Tswana Turkish Twi Ukrainian Uruund Vietnamese Wayuunaiki Xhosa Yoruba Zulu\nAnidaso wɔ hɔ ma awufo?\nOwu te sɛ nna, efisɛ obi wu a ɔrentumi nhu nea ɛrekɔ so, na ɔrentumi nyɛ hwee. Nanso Nkwamafo no betumi anyan no afi awufo mu asan aba nkwa mu bio. Onyankopɔn maa Yesu tumi ma ɔde nyanee awufo pii; Onyankopɔn yɛɛ saa de kyerɛe sɛ ampa obetumi anyan awufo.—Kenkan Ɔsɛnkafo 9:5; Yohane 11:11, 43, 44.\nƆkwan bɛn so na owu te sɛ nna?\nOnyankopɔn ahyɛ bɔ sɛ awufo a wɔn ho asɛm wɔ n’adwenem no, obenyan wɔn aba wiase foforo a trenee te mu no mu. Saa bere yi de, wɔretwɛn kosi sɛ Onyankopɔn benyan wɔn. Ade nyinaa so Tumfoɔ no ani gye ho paa sɛ ɔde ne tumi bɛyɛ adwuma asan de awufo aba nkwa mu bio.—Kenkan Hiob 14:14, 15.\nSɛn na owusɔre no bɛyɛ?\nAwufo a Onyankopɔn benyan wɔn no, obiara hu obi a onim no a, obehu no; obiara behu ne nnamfo ne n’abusuafo. Ɛwom, sɛ obi wu a, ne honam porɔw, nanso Onyankopɔn betumi anyan onii no ama no nipadua foforo.—Kenkan 1 Korintofo 15:35, 38.\nNnipa kakraa bi na wobenyan wɔn ama wɔakɔtena soro. (Adiyisɛm 20:6) Awufo a wobenyan wɔn no, emu pii bɛtena asase so paradise. Wɔbɛma wɔn afi ɔbra ase bio, na wobenya anidaso sɛ wɔbɛtena ase daa.—Kenkan Dwom 37:29; Asomafo Nnwuma 24:15.


Psalmen 34 HTB - Nnwom 34 ASCB\nDawid dwom a ɔtoeɛ ɛberɛ a ɔboa pa danee ɔbɔdamfoɔ wɔ Abimelek anim no na ɔpanin no gyaee no ma ɔkɔeɛ no akyi.\n1Mede aseda bɛma Awurade berɛ nyinaa;\nnʼayɛyie wɔ mʼanom daa.\n2Me kra bɛhoahoa ne ho wɔ Awurade mu;\nma amanehunufoɔ nte na wɔn nni ahurisie.\n3Mo ne me nkamfo Awurade;\nmomma yɛmmɔ mu nkamfo ne din!\n4Mefrɛɛ Awurade na ɔgyee me so;\nna ɔyii me firii mʼakomatuo nyinaa mu.\n5Wɔn a wɔhwɛ nʼanim no hyerɛn\nna wɔn anim rengu ase da.\n6Ohiani yi frɛeɛ, na Awurade tiee no;\nna ɔgyee no firii nʼahohia nyinaa mu.\n7Awurade ɔbɔfoɔ wɛn wɔn a wɔsuro no,\nna ɔgye wɔn.\n8Monka nhwɛ na monhunu sɛ Awurade yɛ.\nNhyira ne onipa a ɔhinta wɔ ne mu.\n9Monsuro Awurade, mo a moyɛ nʼahotefoɔ,\nna wɔn a wɔsuro noɔ no nhia hwee.\n10Agyata yɛ mmrɛ na ɛkɔm de wɔn,\nnanso wɔn a wɔhwehwɛ Awurade no, adepa biara remmɔ wɔn.\n11Mommra, me mma, monyɛ aso mma me;\nmɛkyerɛkyerɛ mo Awurade ho suro.\n12Mo mu hwan na ɔpɛ nkwa\nna ɔpɛ sɛ ɔhunu nna papa bebree?\n13Ɛnneɛ ɛnsɛ sɛ ɔka kasa bɔne, na ɛsɛ sɛ ɔgyae atorɔtwa.\n14Twe wo ho firi bɔne ho, na yɛ papa;\nhwehwɛ asomdwoeɛ na ti no.\n15Awurade ani wɔ ateneneefoɔ so\nna ɔtie wɔn mpaeɛbɔ;\n16Awurade ani sa wɔn a wɔyɛ bɔne,\nsɛ ɔbɛyi wɔn nkaeɛ afiri asase yi so.\n17Ateneneefoɔ team su, na Awurade tie wɔn;\nɔyi wɔn firi wɔn haw nyinaa mu.\n18Awurade bɛn wɔn a wɔapa aba\nna ɔgye wɔn a wɔadwerɛ wɔn wɔ honhom mu no nkwa.\n19Onipa tenenee bɛhunu amaneɛ bebree\nnanso Awurade gye no firi ne nyinaa mu;\n20ɔbɔ ne nnompe nyinaa ho ban,\nsɛdeɛ emu baako mpo mmu.\n21Bɔne bɛkum ɔdebɔneyɛfoɔ;\nɔteneneeni atamfoɔ bɛnya afɔbuo.\n22Awurade gye nʼasomfoɔ nkwa;\nwɔn a wɔdwane toa noɔ no mu biara renkɔ afɔbuo mu.\nASCB : Nnwom 34


1 Samuel 8 | Intanɛt So Bible| Wiase Foforɔ Nkyerɛaseɛ\nSamuel Nhoma a Edi Kan 8:1-22\nIsraelfo kae sɛ wɔpɛ ɔhene (1-9)\nSamuel bɔɔ ɔman no kɔkɔ (10-18)\nYehowa penee so maa wɔn ɔhene (19-22)\n8 Bere a Samuel bɔɔ akwakoraa no, ɔde ne mma sisii Israel so ma wɔyɛɛ atemmufo. 2 N’abakan din de Yoel, na nea ɔto so abien no din de Abia,+ na wobuu atɛn wɔ Beer-Seba. 3 Nanso ne mma no amfa n’akwan so; wodii mfaso bɔne+ akyi, wogyee adanmude,*+ na wɔkyeaa atemmu.+ 4 Akyiri yi, Israel mpanyimfo nyinaa boaa wɔn ho ano baa Samuel nkyɛn wɔ Rama. 5 Wɔka kyerɛɛ no sɛ: “Hwɛ! Woabɔ akwakoraa, na wo mma nso amfa w’akwan so. Enti si yɛn so hene na ommu yɛn atɛn sɛ aman a aka no nyinaa.”+ 6 Nanso Samuel ani annye ho* sɛ wɔkae sɛ: “Ma yɛn ɔhene na ommu yɛn atɛn.” Ɛnna Samuel bɔɔ Yehowa mpae. 7 Na Yehowa ka kyerɛɛ Samuel sɛ: “Nea ɔman no aka nyinaa, tie wɔn, efisɛ ɛnyɛ wo na wɔapo wo; me mmom na wɔapo me a wɔmpɛ sɛ midi wɔn so hene bio.+ 8 Efi da a miyii wɔn fii Egypt bae besi nnɛ, daa wogyaw me+ kɔsom anyame foforo,+ na saa ara na wɔde reyɛ wo yi. 9 Enti tie wɔn. Nanso bɔ wɔn kɔkɔ na wonhu nneɛma a sɛ ɔhene bedi wɔn so a, ne tumi nti ɔbɛyɛ.” 10 Enti bere a ɔman no kae sɛ wɔpɛ ɔhene no, Samuel kaa Yehowa nsɛm yi nyinaa kyerɛɛ wɔn. 11 Ɔkae sɛ: “Ɔhene a obedi mo so no, ne tumi nti, nea ɔbɛyɛ ni:+ Ɔbɛfa mo mma mmarima,+ na wama wɔaka ne nteaseɛnam+ na wɔatena n’apɔnkɔ so,+ na ebinom betu mmirika adi ne nteaseɛnam anim. 12 Ɔde wɔn mu bi bɛyɛ apem apem so ahwɛfo+ ne aduonum aduonum so ahwɛfo,+ na ebinom befuntum n’asaase+ na wɔatwa ne nnɔbae,+ na wɔbɛyeyɛ n’akode ne ne nteaseɛnam ho nneɛma.+ 13 Ɔbɛma mo mma mmea afra* sradehuam, anoa nnuan, na wɔato paanoo.+ 14 Mo mfuw ne mo bobefuw* ne mo ngodua mfuw+ mu nea eye no, ɔbɛfa na ɔde ama ne nkoa. 15 Mo mfuw mu aba ne mo bobefuw mu aba nso, obegye so ntotoso du du ama n’ahemfi mpanyimfo ne ne nkoa. 16 Ɔbɛfa mo nkoa ne mo mfenaa ne mo mmoa mu nea eye ne mo mfurum de wɔn ayɛ n’adwuma.+ 17 Obegye mo nguan so ntotoso du du,+ na mobɛyɛ ne nkoa. 18 Da bi reba a mo hene a moapaw no no nti, mubesu,+ nanso saa da no, Yehowa rennye mo so.” 19 Nanso ɔman no antie Samuel, na wɔkae sɛ: “Daabi, yɛn de, ɔhene ara na yɛpɛ. 20 Yɛn nso yɛbɛyɛ sɛ aman a aka no nyinaa, na yɛn hene bebu yɛn atɛn, na wadi yɛn anim ako yɛn ko ama yɛn.” 21 Bere a Samuel tiee ɔman no nsɛm no nyinaa no, ɔka kyerɛɛ Yehowa. 22 Ɛnna Yehowa ka kyerɛɛ Samuel sɛ: “Tie wɔn na si wɔn so hene.”+ Afei Samuel ka kyerɛɛ Israel mmarima no sɛ: “Obiara nsan nkɔ ne kurow mu.”\n^ Nt., “ɛyɛɛ Samuel ani so bɔne.”\n^ Anaa “ayɛ.”


Yohane Adiyisɛm 9 NA-TWI - Abun a ase nni awiei - Afei ɔbɔfo a - Bible Gateway\nYohane Adiyisɛm 9\nYohane Adiyisɛm 8Yohane Adiyisɛm 10\nYohane Adiyisɛm 9 Nkwa Asem (NA-TWI)\nAbun a ase nni awiei\n9 Afei ɔbɔfo a ɔto so anum no hyɛn ne torobɛnto. Mihuu nsoromma a watew fi soro abɛhwe asase so. Wɔmaa no ebun a ase nni awiei safe. 2 Nsoromma no buee ebun no, na wusiw kumɔnn fi mu sɛ fononoo kɛse bi, na wusiw no maa owia hann ne mframa a ɛwɔ hɔ no yɛɛ tumm.\n3 Mmoadabi fii wusiw no mu baa asase so, na wɔmaa wɔn tumi sɛ nkekantwɛre. 4 Wɔka kyerɛɛ wɔn se wɔnnsɛe sare anaa nnua anaa afifide biara. Na mmom nnipa a Onyankopɔn nsɔwano no bi nni wɔn moma so no de, wotumi haw wɔn. 5 Wɔamma saa mmoadabi no kwan sɛ wonkunkum saa nnipa yi. Na mmom wɔmaa wɔn kwan sɛ wɔnhaw wɔn abosom anum. Wɔka wɔn a, wɔn ano yaw no te sɛ akekantwɛre ano yaw. 6 Saa abosom anum no mu no, saa nnipa no bɛpere owu, nanso wɔrennya. Wɔbɛpɛ sɛ wowu, nanso owu beguan afi wɔn nkyɛn.\n7 Mmoadabi no te sɛ apɔnkɔ a wɔasiesie wɔn ama ɔko. Wɔwɔ biribi te sɛ sikakɔkɔɔ ahenkyɛw hyɛ wɔn ti. Na wɔn anim te sɛ nnipa anim. 8 Wɔn tinhwi te sɛ mmea tinhwi, ɛnna wɔn se nso te sɛ gyata se. 9 Wɔde biribi te sɛ dade nkatabo akatakata wɔn bo. Na nnyigyei a wɔn ntaban yɛ no te sɛ apɔnkɔ pii a wɔretwe nteaseɛnam akɔ ɔko. 10 Wɔwɔ bɔre dua te sɛ akekantwɛre. Na wɔn dua no nti na na wɔwɔ tumi a wɔde haw nnipa abosom anum no. 11 Wɔwɔ ɔhene a odi wɔn so a ɔno ne ɔbɔfo a ɔhwɛ bun no so. Ne din wɔ Hebri kasa mu de Abadon ɛnna Hela kasa mu nso ɛde Apolion, a n’asekyerɛ ne “Ɔsɛefo.”\n12 Ɔhaw baako atwam. Eyi akyi, ɔhaw abien bi bɛba.\nAhohommɔne anan no\n13 Afei ɔbɔfo a ɔto so asia no hyɛn ne torobɛnto. Metee nne bi fii sikakɔkɔɔ afɔremuka a esi Onyankopɔn anim no ntweaso nyinaa. 14 Nne no ka kyerɛɛ ɔbɔfo a ɔto so asia a okita torobɛnto no se, “Sansan abɔfo baanan a wɔasesa wɔn asubɔnten Eufrate ho no.” 15 Wɔsansanee abɔfo baanan no. Wɔasiesie wɔn ama saa dɔnhwerew yi, saa da yi, saa bosom yi ne saa afe yi sɛ wonkunkum adasamma mu nkyɛm abiɛsa mu baako. 16 Wodii akodɔm ɔpepem ahanu anim. Wɔbɔɔ wɔn dodow no ho amanneɛ ma metee.\n17 Na m’anisoadehu no mu no, mihuu apɔnkɔ no ne wɔn kafo. Na wɔn nkatabo no yɛ kɔɔ sɛ ogya, tumm sɛ afasebiri ɛnne akokɔsrade sɛ sɔfere. Na apɔnkɔ no ti te sɛ gyata ti a ogya, wusiw ne sɔfere fi wɔn anom. 18 Saa ɔhaw ahorow abiɛsa no a ɛyɛ ogya, wusiw ne sɔfere no a efi apɔnkɔ no anom bae no kum adasamma nkyɛm abiɛsa mu baako. 19 Efisɛ, na apɔnkɔ no tumi nyinaa fi wɔn anom ne wɔn dua. Wɔn dua te sɛ awɔ a wɔwɔ ti a ɛno na na wɔde pira nnipa.\n20 Adasamma a wɔkae no a ɔhaw no ankum wɔn no antwe wɔn ho amfi wɔn nnwuma ho. Wɔannyae ahohommɔne ne ahoni ne sika ne dwetɛ ne ayowa ne abo ne nnua a enhu ade na ɛnte asɛm na entumi nnantew no som. 21 Saa ara nso na wɔansakra wɔn adwene amfi wɔn awudi ne wɔn aduto ne wɔn aguamammɔ ne wɔn korɔn mu.


KENKAN WƆ Albanian Amharic Arabic Armenian (West) Chitonga Croatian Czech Danish Dutch English French German Hindi Hungarian Icelandic Italian Japanese Kannada Korean Latvian Lithuanian Luganda Malagasy Norwegian Persian Polish Portuguese Punjabi Romanian Russian Samoan Silozi Slovak Slovenian Spanish Sranantongo Swedish Twi Ukrainian Vietnamese Yoruba\n1. Sɛnea Daniel 7 kyerɛ no, osuahu ahorow a ɛyɛ nwonwa bɛn na na yɛn bere yi mu nnipakuw ketewa bi a na wonni ahobammɔ rebenya?\nWIASE tumi kɛse bi tow hyɛ nnipakuw ketewa bi a wonni ahobammɔ so denneennen. Antumi ansɛe wɔn na mpo wonyaa ahoɔden foforo—ɛnyɛ wɔn ankasa ahoɔden na ɛma ɛbaa saa na mmom Yehowa Nyankopɔn bu wɔn sɛ wɔsom bo nti. Daniel ti 7 hyɛɛ nkɔm sɛ nsɛm yi besisi, na esisii wɔ afeha a ɛto so 20 no mfiase. Nanso, na henanom ne nnipa yi a wɔhyɛɛ wɔn ho nkɔm no? Daniel ti koro yi ara frɛɛ wɔn sɛ “ɔsorosoroni” Yehowa Nyankopɔn no “akronkronfo.” Ɛdaa no adi nso sɛ awiei koraa no, saafo no bɛyɛ yɔnko adedifo wɔ Mesia Ahenni no mu!—Daniel 7:13, 14, 18, 21, 22, 25-27.\n2. (a) Yehowa te nka dɛn wɔ n’asomfo a wɔasra wɔn no ho? (b) Dɛn na nyansa wom sɛ yɛbɛyɛ wɔ mmere yi mu?\n2 Sɛnea yehui wɔ Daniel ti 11 mu no, atifi fam hene no awiei bɛba bere a ɔbɔ mmɔden sɛ ɔbɛsɛe nnipa anokwafo yi honhom fam asase a wɔabɔ ho ban no. (Daniel 11:45; fa toto Hesekiel 38:18-23 ho.) Yiw, Yehowa bɔ ne nkurɔfo a wɔasra wɔn no ho ban yiye. Dwom 105:14, 15 ka kyerɛ yɛn sɛ: “Wɔn nti [Yehowa kaa] ahene anim sɛ: Monnka me nnipa a wɔasra wɔn no, na monnyɛ m’adiyifo bɔne bi.” So wunnye ntom sɛ wɔ basabasayɛ bere yi mu no, nyansa wom sɛ “nnipakuw kɛse” a wɔredɔɔso no ne akronkronfo yi bɛbɔ denneennen sɛnea wobetumi? (Adiyisɛm 7:9; Sakaria 8:23) Yesu Kristo kamfo kyerɛe sɛ ɛsɛ sɛ nnipa a wɔte sɛ nguan yɛ saa pɛpɛɛpɛ—wɔne ne honhom fam nuanom a wɔasra wɔn mmɔ denam wɔn adwuma a wɔyɛ a wɔbɛboa wɔn no so.—Mateo 25:31-46; Galatifo 3:29.\n3. (a) Dɛn nti na ɛnyɛ mmerɛw sɛ wubehu Yesu akyidifo a wɔasra wɔn no na woakɔ so ne wɔn abɔ? (b) Ɔkwan bɛn so na Daniel ti 12 bɛboa wɔ eyi mu?\n3 Nanso, Onyankopɔn Tamfo Satan reko atia wɔn a wɔasra wɔn no denneennen. Wahyɛ atoro som ho nkuran na ɔde atoro Kristofo ahyɛ wiase no mu ma. Eyi nti, wɔadaadaa nnipa pii. Afoforo nso abam abu sɛ wɔrenhu wɔn a wɔyɛ nokware som ananmusifo no da. (Mateo 7:15, 21-23; Adiyisɛm 12:9, 17) Ɛsɛ sɛ wɔn a wohu “kuw ketewa” no na wɔne wɔn bɔ no mpo ko pere wɔn gyidi, efisɛ wiase no hwehwɛ bere nyinaa sɛ ɛbɛsɛe wɔn gyidi. (Luka 12:32) Na wo nso ɛ? So woahu “ɔsorosoroni no akronkronfo” no na wo ne wɔn rebɔ? So wunim adanse a edi mu a ɛkyerɛ sɛ wɔn a woahu wɔn no ne wɔn a Onyankopɔn apaw wɔn no ankasa? Adanse a ɛte saa no betumi ahyɛ wo gyidi den. Ebesiesie wo nso ma woaboa afoforo ma wɔahu nneɛma a atu afra wɔ nyamesom mu wɔ nnɛ wiase no mu. Nimdeɛ a egye nkwa yi pii wɔ Daniel ti 12.\nƆBAPƆMMA KƐSE NO FI NE DWUMADI ASE\n4. (a) Mikael ho nneɛma abien a ɛda nsow bɛn na Daniel 12:1 hyɛ ho nkɔm? (b) Dɛn na ‘gyina a ɔhempɔn bi gyina hɔ’ no taa kyerɛ wɔ Daniel nhoma no mu?\n4 Daniel 12:1 kenkan sɛ: “Ɛbere no mu na Mikael, ɔbapɔmma kɛse a ogyina hɔ ma wo mma no bɛsɔre agyina.” Nkyekyem yi ka Mikael ho nneɛma abien a ɛda sow pefee ho asɛm sie: biako ne sɛ “ogyina hɔ,” a ɛkyerɛ tebea bi a ɛkɔ so bere tenten bi; nea ɛto so abien ne sɛ ‘ɔbɛsɔre agyina hɔ,’ a ɛkyerɛ asɛm bi a ebesi wɔ saa bere no mu. Nea edi kan no, yɛpɛ sɛ yehu bere a Mikael “gyina hɔ ma [Daniel] man mma no.” Kae sɛ Mikael yɛ din a wɔde ama Yesu wɔ ne dwuma a odi sɛ ɔsoro Sodifo no mu. “Ogyina hɔ” a wɔtwe adwene si so no ma yɛkae sɛnea wɔde asɛm yi di dwuma wɔ mmeae foforo wɔ Daniel nhoma no mu no. Ɛtaa ka ɔhene bi adeyɛ, te sɛ n’ahenni tumi a ɔfa ho asɛm.—Daniel 11:2-4, 7, 20, 21.\n5, 6. (a) Wɔ bere bɛn mu na Mikael gyina hɔ? (b) Bere bɛn na Mikael ‘sɔre gyina hɔ,’ na ɔyɛ saa wɔ ɔkwan bɛn so, na dɛn na efi mu ba?\n5 Ɛda adi sɛ na ɔbɔfo no rekyerɛ bere bi a wɔakyerɛ wɔ baabi foforo wɔ Bible nkɔmhyɛ mu. Yesu frɛɛ no ne “ba a waba” (Hela, pa·rou·siʹa), bere a obedi tumi sɛ Ɔhene wɔ soro no. (Mateo 24:37-39, NW) Wɔsan frɛ bere yi sɛ “nna a edi akyiri” ne “awiei bere.” (2 Timoteo 3:1; Daniel 12:4, 9) Efi bere a saa bere no fii ase wɔ 1914 mu no, Mikael gyina hɔ sɛ Ɔhene wɔ soro.—Fa toto Yesaia 11:10; Adiyisɛm 12:7-9 ho.\n6 Nanso, bere bɛn na Mikael ‘sɔre gyina hɔ’? Ɛyɛ bere a ɔsɔre gyina hɔ sɛ ɔbɛyɛ ade titiriw bi no. Yesu bɛyɛ eyi daakye. Adiyisɛm 19:11-16 ka Yesu ho asɛm wɔ nkɔmhyɛ mu sɛ Mesia Hene tumfoɔ a odi abɔfodɔm anim na ama wɔasɛe Onyankopɔn atamfo. Daniel 12:1 ka sɛ: “Na ɛbɛyɛ ahohia bere a efii sɛ ɔman bae no besi bere no so ɛmmae da.” Sɛ Yehowa Brafo Panyin no, Kristo bɛsɛe nneɛma nhyehyɛe bɔne yi nyinaa wɔ “ahohiahia kɛse” a wɔahyɛ ho nkɔm no mu.—Mateo 24:21; Yeremia 25:33; 2 Tesalonikafo 1:6-8; Adiyisɛm 7:14; 16:14, 16.\n7. (a) Anidaso bɛn na ɛwɔ hɔ ma anokwafo nyinaa wɔ “ahohiahia bere” a ɛreba no mu? (b) Dɛn ne Yehowa nhoma no, na dɛn nti na ɛho hia sɛ wohu wo wom?\n7 Dɛn na ɛbɛba wɔn a wɔda gyidi adi wɔ amanehunu bere yi mu no so? Wɔsan ka kyerɛɛ Daniel sɛ: “Na ɛbere no mu na wobegye wo manfo afi mu, obiara a wobehu sɛ wɔakyerɛw ne din nhoma no mu no.” (Fa toto Luka 21:34-36 ho.) Ɛyɛ nhoma bɛn? Ne titiriw no, ɛkyerɛ sɛ Yehowa Nyankopɔn kae wɔn a wɔyɛ n’apɛde no. (Malaki 3:16; Hebrifo 6:10) Wɔn a wɔakyerɛw wɔn din wɔ nkwa nhoma yi mu no ne nnipa a wɔwɔ ahobammɔ sen biara wɔ wiase, efisɛ wonya ɔsoro ahobammɔ. Ɛmfa ho sɛ ɔhaw bɛn na ebia wobehyia no, wobetumi adi ho dwuma. Sɛ wowu mpo ansa na “ahohia bere” a ɛreba no aba a, Yehowa werɛ remfi wɔn da. Ɔbɛkae wɔn anyan wɔn wɔ Yesu Kristo Mfirihyia Apem Nniso no mu.—Asomafo no Nnwuma 24:15; Adiyisɛm 20:4-6.\n8. Anidaso a ɛyɛ anigye bɛn na Daniel 12:2 de ma?\n8 Owusɔre anidaso no ma awerɛkyekye ankasa. Daniel 12:2 ka eyi ho asɛm sɛ: “Na wɔn a wɔdeda fam dɔte mu no bebree benyan, ebinom bɛkɔ daa nkwa mu, na ebinom akɔ ahohorade ne daa ahiyɛ mu.” (Fa toto Yesaia 26:19 ho.) Nsɛm yi betumi ama yɛakae owusɔre ho bɔ a Yesu Kristo hyɛe a ɛka koma no. (Yohane 5:28, 29) Anidaso a ɛyɛ anigye bɛn ara ni! Susuw wo nnamfo ne w’abusuafo a wodɔ wɔn—a mprempren wɔawuwu—a wɔma wonya hokwan tra ase bio no ho! Nanso bɔhyɛ a ɛwɔ Daniel nhoma no mu yi twe adwene si owusɔre foforo bi so titiriw—nea aba dedaw. Ɛbɛyɛ dɛn atumi aba saa?\n9. (a) Dɛn nti na ntease wom sɛ yɛbɛhwɛ kwan sɛ Daniel 12:2 bɛbam wɔ nna a edi akyiri yi mu? (b) Owusɔre bɛn na nkɔmhyɛ no ka ho asɛm no, na yɛyɛ dɛn hu?\n9 Susuw ɛho nsɛm afoforo ho. Sɛnea yɛahu no, ti 12 no nkyekyem a edi kan no ka nna a edi akyiri bere no nyinaa ho asɛm na ɛnyɛ nneɛma nhyehyɛe yi awiei nkutoo. Nokwarem no, ti no mu nsɛm dodow no ara nya mmamu wɔ awiei bere no mu, na ɛnyɛ asase so paradise a ɛreba no mu. So owusɔre bi aba wɔ bere yi mu? Ɔsomafo Paulo kyerɛw “wɔn a wɔyɛ Kristo dea” no wusɔre ho asɛm sɛ ɛbɛba ‘wɔ ne ba’ mu. Nanso, wonyan wɔn a wonya owusɔre kɔ ɔsoro asetra mu no sɛ ‘wɔn a wɔmporɔw da.’ (1 Korintofo 15:23, 52) Wɔn mu biara nni hɔ a wonyan no ‘kɔ ahohorade ne daa ahiyɛ’ a Daniel 12:2 ka siei no mu. So owusɔre foforo bi wɔ hɔ? Wɔ Bible mu no, ɛtɔ mmere bi a owusɔre kyerɛ biribi wɔ honhom fam. Sɛ nhwɛso no, nkɔmhyɛ nsɛm bi wɔ Hesekiel ne Adiyisɛm nhoma no nyinaa mu a ɛka ahoɔden a wɔsan nya wɔ honhom fam anaasɛ owusɔre ho asɛm.—Hesekiel 37:1-14; Adiyisɛm 11:3, 7, 11.\n10. (a) Ɔkwan bɛn so na wonyan nkaefo a wɔasra wɔn no wɔ awiei bere no mu? (b) Ɔkwan bɛn so na nkaefo a wɔma wɔsan nya ahoɔden no mu binom nyan kɔɔ “ahohorade ne daa ahiyɛ” mu?\n10 So wɔmaa Onyankopɔn asomfo a wɔasra wɔn san nyaa honhom fam ahoɔden wɔ awiei bere no mu? Yiw! Ɛyɛ abakɔsɛm mu nokwasɛm ankasa sɛ wɔsɔre tiaa Kristofo anokwafo nkaefo bi denneennen wɔ 1918 mu ma ɛsɛee wɔn baguam ɔsom adwuma no. Afei bere a na obiara nhwɛ kwan no, wɔbaa nkwa mu wɔ honhom fam wɔ 1919 mu. Nokwasɛm yi ne owusɔre a wɔkaa ho asɛm siei wɔ Daniel 12:2 no ho nkyerɛkyerɛmu hyia. Ebinom ‘nyanee’ wɔ honhom fam saa bere no ne ɛno akyi. Nanso awerɛhosɛm ne sɛ ɛnyɛ wɔn nyinaa na wɔkɔɔ so traa ase wɔ honhom fam. Wɔn a bere a wonyan wɔn akyi no wɔpaw sɛ wɔbɛpo Mesia Hene no na wogyaee Onyankopɔn som adwuma no kɔɔ “ahohorade ne daa ahiyɛ mu” sɛnea wɔkae wɔ Daniel 12:2 no. (Hebrifo 6:4-6) Nanso, bere a anokwafo a wɔasra wɔn no dii honhom fam tebea a wɔsan baa mu no ho dwuma yiye no, wɔde nokwaredi gyinaa Mesia Hene no akyi. Awiei koraa no, sɛnea nkɔmhyɛ no ka no, wɔn nokwaredi no ma wonya “daa nkwa.” Ɛnnɛ, honhom fam ahoɔden a wɔde gyina ɔsɔretia ano no boa ma yehu wɔn.\n‘WƆHYERƐN SƐ NSOROMMA’\n11. Henanom na wɔyɛ “mmadwemma” no nnɛ, na ɔkwan bɛn so na ‘wɔhyerɛn sɛ nsoromma’?\n11 Daniel ti 12 no nkyekyem abien a edi hɔ no yɛ pii de boa yɛn mpo ma yehu “ɔsorosoroni no akronkronfo” no. Ɔbɔfo no ka kyerɛ Daniel wɔ nkyekyem 3 sɛ: “Na mmadwemma no bɛhyerɛn sɛ wim hyerɛn, na wɔn a wɔdan nnipa bebree kɔɔ trenee mu no bɛyɛ sɛ nsoromma daa daapem.” Henanom na wɔyɛ “mmadwemma no” nnɛ? Bio nso, adanse no twe adwene si “ɔsorosoroni no akronkronfo” no ara so. Sɛ yɛbɛka a, wɔ nkaefo anokwafo a wɔasra wɔn no akyi no, henanom na na wɔwɔ nhumu a ɛma wohuu Mikael, Ɔbapɔmma Kɛse, a ofii ase sɔre gyinae sɛ Ɔhene wɔ 1914 mu no? Ɛdenam nokware ahorow a ɛte saa a wɔka kyerɛ—ne wɔn Kristofo abrabɔ a wokuraa mu—so no, ‘wɔhyerɛn sɛ akanea’ wɔ wiase a aduru sum wɔ honhom fam no mu. (Filipifo 2:15; Yohane 8:12) Yesu hyɛɛ wɔn ho nkɔm sɛ: “Ɛnna atreneefo no bɛhyerɛn sɛ owia wɔn agya ahenni mu.”—Mateo 13:43.\n12. (a) Wɔ awiei bere no mu no, ɔkwan bɛn so na wɔn a wɔasra wɔn no ‘adan nnipa bebree kɔ trenee mu’? (b) Ɔkwan bɛn so na wɔn a wɔasra wɔn no bɛdan nnipa bebree akɔ trenee mu na wɔahyerɛn sɛ nsoromma wɔ Kristo Mfirihyia Apem Nniso no mu?\n12 Daniel 12:3 ka adwuma a Kristofo a wɔasra wɔn yi de wɔn bere bɛyɛ wɔ awiei bere no mu mpo kyerɛ yɛn. ‘Wɔbɛdan nnipa bebree akɔ trenee mu.’ Nkaefo a wɔasra wɔn no fii ase boaboaa Kristo yɔnko adedifo 144,000 a na wɔaka no ano. (Romafo 8:16, 17; Adiyisɛm 7:3, 4) Bere a wowiee saa adwuma no—ɛda adi sɛ wɔ 1930 mfe no mfinimfini no—wofii ase boaboaa “nguan foforo” no mu “nnipakuw kɛse” no ano. (Adiyisɛm 7:9; Yohane 10:16) Eyinom nso wɔ Yesu Kristo ogye afɔre no mu gyidi. Enti, wɔwɔ gyinabea pa wɔ Yehowa anim. Wɔn dodow yɛ ɔpepem pii nnɛ, na wɔwɔ anidaso sɛ wobenya nkwa wɔ wiase bɔne yi sɛe a ɛreba no mu. Wɔ Kristo Mfirihyia Apem Nniso no mu no, Yesu ne ne mfɛfo ahene ne asɔfo 144,000 no de agyede no mu mfaso nyinaa bɛyɛ adesamma asoɔmmerɛfo a wɔwɔ asase so no ho adwuma, na wɔnam saayɛ so bɛboa wɔn a wɔda gyidi adi no nyinaa ma wɔagyae bɔne biara a wonya fii Adam hɔ a aka no yɛ. (2 Petro 3:13; Adiyisɛm 7:13, 14; 20:5, 6) Afei nkaefo no benya ‘nnipa bebree a wɔbɛdan wɔn akɔ trenee’ mu no mu kyɛfa akosi ase, na ‘wɔbɛhyerɛn sɛ nsoromma’ wɔ soro. So asase so asetra wɔ Kristo ne ne mfɛfo adedifo ɔsoro anuonyam nniso ase no som bo ma wo? Hwɛ hokwan a ɛyɛ sɛ wo ne “akronkronfo” no bɛka Onyankopɔn Ahenni ho asɛmpa yi akyerɛ!—Mateo 24:14.\n13. Ɔkwan bɛn so na wɔsɔɔ Daniel nhoma no ano na wɔma ɛyɛɛ ahintasɛm?\n13 Afei de, asɛm a ɔbɔfo no ka kyerɛɛ Daniel, a efii ase wɔ Daniel 10:20 no de nsɛm a ɛma akomatɔyam yi wie: “Na wo, Daniel, toto nsɛm no mu na sɔ nhoma no ano kodu awiei bere no; nnipa bebree bɛtweetwee mu na nimdeɛ adɔɔso.” (Daniel 12:4) Wɔmaa nea honhom kaa Daniel ma ɔkyerɛwee no mu dodow no ara yɛɛ ahintasɛm na wɔamma nnipa ante ase. Akyiri yi Daniel ankasa kyerɛwee sɛ: “Na metee, na manhu ase.” (Daniel 12:8) Wɔ saa kwan yi so no, wɔsɔɔ Daniel nhoma no ano mfehaha pii. Na nnɛ nso ɛ?\n14. (a) Wɔ “awiei bere” no mu no, henanom na ‘wɔatweetwee nsɛm mu,’ na wɔ hefa? (b) Adanse bɛn na yɛwɔ a ɛkyerɛ sɛ Yehowa ahyira ‘nsɛm a wɔtweetwee mu’ yi so?\n14 Yɛanya hokwan sɛ yɛte ase wɔ “awiei bere” a wɔhyɛɛ ho nkɔm wɔ Daniel nhoma no mu no mu. Sɛnea wɔhyɛɛ nkɔm no, anokwafo pii ‘atweetwee’ Onyankopɔn Asɛm mu. Dɛn na afi mu aba? Yehowa nhyira nti, nokware nimdeɛ adɔɔso pii. Wɔama Yehowa Adansefo anokwafo a wɔasra wɔn no anya nhumu a ɛma wotumi tee ase sɛ onipa Ba no bɛyɛɛ Ɔhene wɔ 1914 mu, ɛma wohuu dekode a Daniel nkɔmhyɛ no mu mmoa no yɛ, na wɔde kɔkɔbɔ ma wɔ “amamfoyɛ akyide” no ho—eyinom yɛ ho nhwɛso kakraa bi pɛ. (Daniel 11:31) Enti, nimdeɛ a adɔɔso yi yɛ “ɔsorosoroni no akronkronfo” ho agyiraehyɛde foforo. Nanso Daniel nyaa adanse foforo.\n‘WƆSƐE WƆN PASAA’\n15. Asɛm bɛn na afei de ɔbɔfo bi bisa, na hena na asɛmmisa yi betumi ama yɛakae no?\n15 Yɛkae sɛ Daniel tee abɔfo nsɛm yi wɔ “asu kɛse” Hidekel a wɔsan frɛ no Tigris no ano. (Daniel 10:4) Afei ohu abɔfo baasa wɔ hɔ na ɔka sɛ: “Na me, Daniel, mehwɛe, na hwɛ, mmarima foforo baanu gyina hɔ, obiako wɔ asubɔnten no kɔn so ha, na obiako wɔ asubɔnten no kɔn so ha. Na obiako ka kyerɛɛ ɔbarima a ofura nwera a ɔwɔ asubɔnten no nsu atifi no sɛ: Da bɛn na anwonwade no awiei bɛkɔ akodu?” (Daniel 12:5, 6) Asɛm a ɔbɔfo no bisae wɔ ha no betumi ama yɛasan akae “ɔsorosoroni no akronkronfo” no. Wɔ “awiei bere” no mfiase wɔ 1914 mu no, na wosusuw asɛmmisa a ɛne sɛ bere ahe na ebedi ansa na Onyankopɔn bɔhyɛ ahorow anya mmamu no ho yiye. Nea ɛma yehu sɛ wɔn na nkɔmhyɛ yi twe adwene si wɔn so no da adi wɔ asɛmmisa yi ho mmuae mu.\n16. Nkɔm bɛn na ɔbɔfo no hyɛ, na ɔkwan bɛn so na osi so dua sɛ ebenya mmamu ɔkwan biara so?\n16 Daniel kyerɛwtohɔ no toa so sɛ: “Na metee onipa a ofura nwera a ɔwɔ asubɔnten no nsu no so no nka, na ɔmaa ne nifa ne ne benkum so kyerɛɛ ɔsoro, na ɔkaa nea ɔte ase daa no ho ntam sɛ enkodu bere, mmere ne fã, na sɛ wɔsɛe ɔman no kronkron no tumi pasaa wie a, wobewie eyinom nyinaa.” (Daniel 12:7, NW) Na eyi yɛ aniberesɛm. Ɔbɔfo no ma ne nsa abien no nyinaa so de ka ntam, ebia sɛnea ɛbɛyɛ na abɔfo baanu a wɔwɔ asubɔnten kɛse no kɔn so no ahu adeyɛ yi. Ɔnam saayɛ so si so dua sɛ nkɔmhyɛ yi benya mmamu koraa. Nanso, bere a wɔahyɛ yi yɛ bere bɛn? Mmuae no nyɛ den pii sɛnea ebia wubesusuw no.\n17. (a) Nsɛdi bɛn na yebetumi ahu wɔ nkɔmhyɛ a ɛwɔ Daniel 7:25, Daniel 12:7, ne Adiyisɛm 11:3, 7, 9 no mu? (b) Mmere abiɛsa ne fã no tenten yɛ ahe?\n17 Nkɔmhyɛ yi ne nkɔmhyɛ afoforo abien di nsɛ yiye. Biako a yesusuw ho wɔ nhoma yi Ti 9 no wɔ Daniel 7:25; na nea ɛka ho no wɔ Adiyisɛm 11:3, 7, 9. Hyɛ nsɛdi no bi nsow. Emu biara bɛbam wɔ awiei bere no mu. Nkɔmhyɛ abien no nyinaa fa Onyankopɔn asomfo akronkronfo ho, ɛkyerɛ sɛ wɔtaa wɔn, na wɔantumi anyɛ wɔn baguam som adwuma no mpo wɔ bere tiaa bi mu. Nkɔmhyɛ no mu biara kyerɛ sɛ Onyankopɔn asomfo san nyaa ahoɔden, na afei wofii wɔn adwuma no ase de maa wɔn ataafo brɛ gui. Na nkɔmhyɛ no mu biara kyerɛ bere a amanehunu a akronkronfo no hyia di. Nkɔmhyɛ abien a ɛwɔ Daniel nhoma no mu (7:25 ne 12:7) kyerɛ “ɛbere bi ne mmere ne bere fã.” Nhomanimfo gye tom sɛ ɛyɛ mmere abiɛsa ne fã. Adiyisɛm kyerɛ sɛ saa bere koro no ara yɛ asram 42 anaa nnafua 1,260. (Adiyisɛm 11:2, 3) Eyi si so dua sɛ mmere abiɛsa ne fã a ɛwɔ Daniel nhoma no mu no kyerɛ mfe abiɛsa ne fã a afe biara yɛ nnafua 360. Nanso bere bɛn na nnafua 1,260 no fii ase?\n18. (a) Sɛnea Daniel 12:7 kyerɛ no, dɛn na ɛde nnafua 1,260 bɛba awiei? (b) Bere bɛn na awiei koraa no wɔsɛee “ɔman kronkron no tumi” no, na ɔkwan bɛn so na eyi sii? (d) Bere bɛn na nnafua 1,260 no fii ase, na ɔkwan bɛn so na nkaefo no ‘furaa atweaatam de hyɛɛ nkɔm’ wɔ saa bere no mu?\n18 Nkɔmhyɛ no kyerɛ bere a nnafua 1,260 no bɛba awiei no pefee—bere a “wɔasɛe ɔman kronkron no tumi pasaa awie” no. Wɔ 1918 mfinimfini no, wɔnam atoro sobo so buu Ɔwɛn Aban Asafo no mpanyimfo a J. F. Rutherford ka ho fɔ, kae sɛ wɔmfa wɔn nto afiase mfe pii. Nokwarem no, Onyankopɔn akronkronfo no hui sɛ ‘wɔasɛe wɔn adwuma pasaa,’ wɔasɛe wɔn tumi. Sɛ yɛkan mfe abiɛsa ne fã fi 1918 mfinimfini kɔ yɛn akyi a, ɛde yɛn kɔ 1914 awiei. Saa bere no na wɔn a wɔasra wɔn nkaefo kuw ketewaa bi resiesie wɔn ho ama ɔtaa. Na Wiase Ko I afi ase, na na wɔkɔ so sɔre tia wɔn adwuma no. Wɔde wɔn afe asɛm ma afe 1915 no mpo gyinaa asɛm yi a Kristo bisaa n’akyidifo no so: “Mubetumi anom kuruwa a merebɛnom no anaa?” (Mateo 20:22) Sɛnea wɔka siei wɔ Adiyisɛm 11:3 no, na bere a ɛbae a ɛyɛ nnafua 1,260 no yɛ awerɛhow bere ma wɔn a wɔasra wɔn no—na ɛte sɛ nea wofura atweaatam de rehyɛ nkɔm. Ɔtaa no ano yɛɛ den. Wɔde wɔn mu binom guu afiase, wɔboroo afoforo, na wɔyɛɛ ebinom nso ayayade. Asafo ti no titrani a odi kan, C. T. Russell, wu wɔ 1916 mu no maa pii aba mu bui. Nanso na dɛn na ɛbɛba bere a akronkronfo yi a wokum wɔn sɛ asɛnka ahyehyɛde no maa saa amanehunu bere yi baa awiei no?\n19. Ɔkwan bɛn so na nkɔmhyɛ a ɛwɔ Adiyisɛm ti 11 no ma yenya awerɛhyem sɛ wɔremma wɔn a wɔasra wɔn no nka wɔn ano ntom nkyɛ?\n19 Nkɔmhyɛ a ɛne eyi di nsɛ a ɛwɔ Adiyisɛm 11:3, 9, 11 kyerɛ sɛ bere a wokum “adansefo baanu” no wiei no, wowui bere tiaa bi pɛ—nnansa ne fã—na wonyan wɔn. Saa ara na nkɔmhyɛ a ɛwɔ Daniel ti 12 kyerɛ sɛ na akronkronfo no renka wɔn ano ntom na mmom na wɔwɔ adwuma pii da wɔn anim.\n‘WƆAPƆW WƆN HO, AHOA WƆN HO, ATEW WƆN HO’\n20. Sɛnea Daniel 12:10 kyerɛ no, nhyira ahorow bɛn na wɔn a wɔasra wɔn no benya wɔ wɔn osuahu a ɛyɛ yaw no akyi?\n20 Sɛnea yɛahu dedaw no, Daniel kyerɛw eyinom too hɔ nanso wante ase. Nanso, ɛbɛyɛ sɛ osusuw sɛ ebia akronkronfo no ataafo bɛsɛe wɔn, efisɛ obisae sɛ, “Nneɛma yi akyiri awiei bɛyɛ dɛn?” Ɔbɔfo no buae sɛ: “Daniel, kɔ ɛ, na wɔatoto nsɛm no mu asɔ ano rekosi awiei bere no. Wɔbɛpɔw nnipa bebree ho ahoa wɔn ho atew wɔn ho, na abɔnefo bedi asɛmmɔne, na abɔnefo nyinaa renhu ase, na mmadwemma na ebehu ase.” (Daniel 12:8-10) Na anidaso ankasa wɔ hɔ ma akronkronfo no! Sɛ anka wɔbɛsɛe wɔn mmom no, wɔbɛhoa wɔn ho, na wɔama wɔanya gyinabea pa wɔ Yehowa Nyankopɔn anim. (Malaki 3:1-3) Nea ɛne eyi bɔ abira no, abɔnefo rempɛ sɛ wɔbɛte honhom fam nneɛma ase. Nanso eyinom nyinaa besi bere bɛn?\n21. (a) Bere a wɔhyɛɛ ho nkɔm wɔ Daniel 12:11 no befi ase bere a wɔayɛ nneɛma bɛn? (b) Na “daa afɔre” no yɛ dɛn, na bere bɛn na woyii? (Hwɛ adaka a ɛwɔ kratafa 298 no.)\n21 Wɔka kyerɛɛ Daniel sɛ: “Na efi bere a wobeyi daa afɔre na wɔde amamfõyɛ akyide asi hɔ no yɛ nna apem ahanu aduakron.” Enti saa bere yi befi ase bere a wɔayɛ nneɛma bi no. Na ɛsɛ sɛ woyi “daa afɔre” *—no fi hɔ. (Daniel 12:11) Afɔre bɛn na na ɔbɔfo no reka ho asɛm no? Na ɛnyɛ mmoa afɔre a wɔbɔ wɔ asase so asɔrefie biara mu. Asɔrefie a na ɛwɔ Yerusalem bere bi mpo no yɛ “kronkronbea ankasa no ho sɛnkyerɛnne” kɛkɛ—Yehowa honhom fam asɔrefie kɛse a efii ne dwumadi ase bere a Kristo bɛyɛɛ Ɔsɔfopanyin wɔ 29 Y.B. mu no! Ɛho nhia sɛ wɔkɔ so bɔ bɔne ho afɔre wɔ honhom fam asɔrefie a egyina hɔ ma Onyankopɔn nhyehyɛe ma nokware som no mu, efisɛ ‘wɔde Kristo bɔɔ afɔre prɛko sɛ ɔnsoa nnipa bebree bɔne.’ (Hebrifo 9:24-28) Nanso, Kristofo nyinaa bɔ afɔre wɔ asɔrefie yi mu. Ɔsomafo Paulo kyerɛwee sɛ: “Momma yɛmfa [Kristo] so mmɔ Onyankopɔn ayeyi afɔre daa, ɛne anofafa a ɛbɔ no abodin no aba.” (Hebrifo 13:15) Enti nkɔmhyɛ yi mu adeyɛ a edi kan yi—“daa afɔre” a woyii no—sii wɔ 1918 mfinimfini bere a ɛkame ayɛ sɛ wogyaee asɛnka adwuma no yɛ koraa no.\n22. (a) Dɛn ne amamfõyɛ “akyide” no, na bere bɛn na wɔde sii hɔ? (b) Bere bɛn na bere a wɔhyɛɛ ho nkɔm wɔ Daniel 12:11 no fii ase, na bere bɛn na ɛbaa awiei?\n22 Na adeyɛ a ɛto so abien—“amamfõyɛ akyide” a wɔde si hɔ no nso ɛ? Sɛnea yehui wɔ bere a yɛresusuw Daniel 11:31 ho no, mfiase no na akyide yi yɛ Amanaman Apam no, na ɛsan baa akyiri yi sɛ Amanaman Nkabom. N’abien nyinaa yɛ akyide efisɛ wɔakamfo sɛ ɛne anidaso koro pɛ ma asomdwoe wɔ asase so. Enti, wɔ nnipa pii komam no, ahyehyɛde yi asi Onyankopɔn Ahenni ananmu ankasa! Wodii kan kae sɛ wɔnyɛ Apam no wɔ January 1919 mu. Saa bere no na wodii tebea abien a wɔka ho asɛm wɔ Daniel 12:11 no ho dwuma. Enti, nnafua 1,290 no fii ase wɔ 1919 mfiase na ekoduu 1922 twabere (Asase no Atifi Fam) mu.\n23. Ɔkwan bɛn so na Onyankopɔn akronkronfo nyaa nkɔso a ɛbɛma wɔanya gyinabea pa wɔ nnafua 1,290 a wɔhyɛɛ ho nkɔm wɔ Daniel ti 12 no mu?\n23 So akronkronfo no nyaa nkɔso a na ɛbɛma wɔapɔw wɔn ho atew wɔn ho wɔ Onyankopɔn ani so wɔ saa bere no mu? Saa na ɛbae ankasa! Wɔ March 1919 mu no, woyii Ɔwɛn Aban Asafo no titrani ne n’ayɔnkofo fii afiase. Akyiri yi wobuu wɔn bem wɔ atoro sobo a wɔde bɔɔ wɔn no ho. Esiane sɛ na wonim sɛ wonwiee wɔn adwuma no koraa nti, wofii ase yɛɛ adwuma denneennen ntɛm ara, na wɔyɛɛ nhyehyɛe sɛ wɔbɛyɛ nhyiam September 1919 mu. Saa afe no ara, wodii kan tintim nsɛmma nhoma a ɛka Ɔwɛn-Aban ho no. Mfiase no na wɔfrɛ no The Golden Age (seesei wɔfrɛ no Nyan!), na ɛboa Ɔwɛn-Aban no bere nyinaa ma ɛde akokoduru da wiase yi ɔporɔw adi, na ɛboa Onyankopɔn nkurɔfo ma wɔn ho kɔ so tew. Bere a nnafua 1,290 a wɔhyɛɛ ho nkɔm no baa awiei no, na akronkronfo no resan anya gyinabea pa. Wɔ September 1922 mu, bɛyɛ bere a saa bere yi baa awiei no, wɔyɛɛ nhyiam titiriw bi wɔ Cedar Point, Ohio, U.S.A. Ɛhyɛɛ asɛnka adwuma no mu den kɛse. Nanso, na ehia ara sɛ wonya nkɔanim kɛse. Na ɛno bɛba wɔ bere a edi hɔ a wɔahyɛ no agyirae no mu.\nAKRONKRONFO NO NYA ANIGYE\n24, 25. (a) Bere bɛn na wɔhyɛɛ ho nkɔm wɔ Daniel 12:12, na ɛda adi sɛ bere bɛn na efii ase, na bere bɛn na ɛbaa awiei? (b) Na nkaefo a wɔasra wɔn no honhom fam tebea te dɛn wɔ nnafua 1,335 no mfiase?\n24 Yehowa bɔfo no de nsɛm yi wie ne nkɔmhyɛ a ɛfa akronkronfo no ho no: “[Anigye, NW] ne nea ɔtwɛn na okodu nna apem ahasa aduasa anum no so.” (Daniel 12:12) Ɔbɔfo no nka biribiara a yebegyina so de ahu bere a bere yi fi ase anaa ɛba awiei. Abakɔsɛm kyerɛ sɛ efii ase wɔ bere a edi ɛno anim akyi pɛɛ. Sɛ saa de a, ebefi ase afi 1922 twabere mu akosi 1926 fefɛw bere awiei (Asase Atifi Fam). So akronkronfo no ani gyei wɔ saa bere no awiei? Yiw, wɔ honhom fam akwan titiriw so.\n25 Wɔ nhyiam a wɔyɛe wɔ 1922 mu akyi mpo (sɛnea wɔakyerɛ wɔ kratafa 302) no, na Onyankopɔn akronkronfo no bi ani gyina nea atwam no. Na Bible no ne Studies in the Scriptures a C. T. Russell kyerɛwee no apo ahorow ne nhoma atitiriw a wosua wɔ wɔn nhyiam horow ase. Saa bere no na wɔn mu bebree kura adwene a ɛkyerɛ sɛ 1925 ne afe a owusɔre no befi ase na wɔasan de Paradise aba asase so. Enti, na nnipa bebree resom a da bi a wɔahyɛ wɔ wɔn adwenem. Ebinom de ahomaso poe sɛ wɔbɛyɛ adwuma a ɛma wɔka asɛm kyerɛ ɔmanfo no. Na eyi nyɛ tebea a ɛhyɛ nkuran.\n26. Bere a nnafua 1,335 rebɛn n’awiei no, ɔkwan bɛn so na wɔn a wɔasra wɔn no honhom fam tebea sakrae?\n26 Nanso, bere a na nnafua 1,335 rebɛn n’awiei no, eyi nyinaa fii ase sakrae. Asɛnka bɛyɛɛ adwuma titiriw, bere a wɔyɛɛ nhyehyɛe a ɛbɛma obiara anya asɛnka adwuma mu kyɛfa no. Wɔyɛɛ nhyiam a ɛbɛma wɔasua Ɔwɛn-Aban no dapɛn biara. Na March 1, 1925 de no kura asɛntitiriw “Ɔman no Awo,” na ɛmaa Onyankopɔn nkurɔfo tee nea esii wɔ 1914-19 bere no mu no ase koraa. Bere a 1925 twaam no, akronkronfo no ankɔ so ansom Onyankopɔn a bere pɔtee bi a ɛsɛ sɛ ɛba ntɛm wɔ wɔn adwenem. Mmom no, na Yehowa din a wɔbɛtew ho ne ade titiriw. Wosii nokware titiriw yi so dua sen bere biara a atwam wɔ January 1, 1926 Engiresi Ɔwɛn-Aban no mu asɛm a ɛne “Hena na Ɔbɛhyɛ Yehowa Anuonyam?” no mu. Wɔ nhyiam a wɔyɛe wɔ May 1926 mu no mu no, woyii nhoma Deliverance no adi. (Hwɛ kratafa 302.) Na eyi yɛ nhoma ahorow a wɔyɛe sɛ wɔde besi Studies in the Scriptures ananmu no mu biako. Na akronkronfo no nhwɛ nea atwam bio. Na wɔde ahotoso rehwɛ daakye ne adwuma a ɛda wɔn anim no. Enti sɛnea wɔhyɛɛ nkɔm no, nnafua 1,335 no baa awiei a akronkronfo no wɔ anigye.\n27. Ɔkwan bɛn so na Daniel ti 12 a yɛbɔ no mua boa yɛn ma yehu Yehowa nkurɔfo a wɔasra wɔn no pefee?\n27 Nokwarem no, ɛnyɛ obiara na otumi faa basabasayɛ bere yi mu. Akyinnye biara nni ho sɛ eyi nti na ɔbɔfo no sii so dua sɛ ɛho hia sɛ ‘wɔtwɛn.’ Wohyiraa wɔn a wotumi gyinaa mu twɛnee no pii. Daniel ti 12 a wɔbɔ no mua ma eyi da adi pefee. Sɛnea wɔhyɛɛ nkɔm no, wɔmaa nkaefo no san yɛɛ den anaasɛ wonyanee wɔn wɔ honhom fam. Wɔma wɔtee Onyankopɔn Asɛm ase yiye, wɔma wotumi ‘tweetwee’ mu, na honhom kronkron no kyerɛɛ wɔn kwan ma wotumi tee ahintasɛm ahorow a adi mfe pii no ase. Yehowa tew wɔn ho ma wɔhyerɛn wɔ honhom fam sɛ nsoromma. Enti, wɔmaa nnipa pii nyaa gyinabea pa wɔ Yehowa Nyankopɔn anim.\n28, 29. Dɛn na ɛsɛ sɛ yɛbɔ yɛn tirim sɛ yɛbɛyɛ bere a “awiei bere” no rebɛn no?\n28 Esiane sɛ yɛwɔ nkɔmhyɛ agyiraehyɛde ahorow yi nyinaa a ɛma yehu “ɔsorosoroni no akronkronfo” no nti, dɛn na yebetumi de ayi yɛn ho ano sɛ yɛanhu wɔn na ama yɛne wɔn abɔ? Nhyira ahorow a ɛyɛ nwonwa retwɛn nnipakuw kɛse a wɔabɛka kuw a wɔasra wɔn a na wɔn so rehuan no ho ma wɔsom Yehowa no. Ɛsɛ sɛ yɛn nyinaa twɛn Onyankopɔn bɔhyɛ ahorow mmamu. (Habakuk 2:3) Wɔ yɛn bere yi so no, Mikael, Ɔbapɔmma Kɛse, no asɔre agyina hɔ ama Onyankopɔn nkurɔfo mfe pii. Ɛrenkyɛ koraa obedi dwuma sɛ nea Onyankopɔn apaw no sɛ ɔnsɛe nneɛma nhyehyɛe yi. Sɛ ɔyɛ saa a, ɛhe na yebegyina?\n29 Saa asɛmmisa no mmuae gyina sɛ ebia yɛpaw sɛ yɛde nokwaredi bɛtra ase nnɛ no so. Nea ɛbɛyɛ na yɛahyɛ yɛn tirim a yɛabɔ sɛ yɛbɛyɛ saa bere a “awiei bere” no resa no, ma yensusuw Daniel nhoma no nkyekyem a etwa to no ho. Sɛ yesusuw ho wɔ ti a edi hɔ no mu a, ɛbɛboa yɛn ma yɛahu sɛnea Daniel gyinaa ne Nyankopɔn no anim ne sɛnea obegyina N’anim daakye.\n^ nky. 21 Wɔkyerɛ ase tiawa sɛ “afɔrebɔ” wɔ Hela Septuagint no mu.\n• Mikael ‘gyina hɔ’ bere bɛn, na ɔkwan bɛn so na ‘ɔbɛsɔre agyina hɔ,’ na ɔbɛyɛ saa bere bɛn?\n• Owusɔre bɛn na Daniel 12:2 ka ho asɛm no?\n• Bere bɛn na efi nea edidi so yi ase na bere bɛn na ɛde ba awiei\nmmere abiɛsa ne fã a wɔka ho asɛm wɔ Daniel 12:7 no?\nnnafua 1,290 a wɔhyɛɛ ho nkɔm wɔ Daniel 12:11 no?\nnnafua 1,335 a wɔhyɛɛ ho nkɔm wɔ Daniel 12:12 no?\n• Ɔkwan bɛn so na Daniel ti 12 mu nsɛm a yetie no boa yɛn ma yehu Yehowa nokware asomfo?\n[Kratafa 298 adaka]\nYI A WOYI DAA AFƆRE NO FI HƆ\nAsɛm “daa afɔre” no pue mpɛn anum wɔ Daniel nhoma no mu. Ɛkyerɛ ayeyi afɔre—‘anofafa aba’—a Yehowa Nyankopɔn asomfo de ma no daa no. (Hebrifo 13:15) Wɔhyɛɛ yi a wobeyi no ho nkɔm wɔ Daniel 8:11, 11:31, ne 12:11.\nWɔ wiase nyinaa ko abien no mu no, wɔtaa Yehowa nkurɔfo denneennen wɔ ‘atifi fam hene’ ne ‘anafo fam hene’ no ahemman mu. (Daniel 11:14, 15) Woyii “daa afɔre” no wɔ ɛrekɔ Wiase Ko I awiei bere a ɛkame ayɛ sɛ wogyaee asɛnka adwuma no wɔ 1918 mfinimfini no. (Daniel 12:7) Wɔ Wiase Ko II mu no, Anglo-Amerika Wiase Tumi no ‘yii daa afɔre’ no saa ara nnafua 2,300. (Daniel 8:11-14; hwɛ nhoma yi Ti 10.) Nasi “dɔm” nso yi kosii bere bi a wɔankyerɛ wɔ Kyerɛwnsɛm no mu.—Daniel 11:31; hwɛ nhoma yi Ti 15.\n[Nsɛmm a wɔahyehyɛ/Mfonini wɔ kratafa 301]\nDANIEL NHOMA NO MU NKƆMHYƐ MMERE\nMmere ason (mfe 2,520): October 607 A.Y.B. kosi\nDaniel 4:16, 25 October 1914 Y.B.\n(Wɔde Mesia Ahenni no sii hɔ.\nHwɛ nhoma yi Ti 6.)\nMmere abiɛsa ne fã December 1914 kosi June 1918\n(Nnafua 1,260): (Wɔhaw Kristofo a wɔasra wɔn.\nDaniel 7:25; 12:7 Hwɛ nhoma yi Ti 9.)\nAnwummere June 1 anaa 15, 1938, kosi\nne anɔpa 2,300: October 8 anaa 22, 1944\nDaniel 8:14 (“Nnipakuw kɛse” da wɔn ho adi,\nwɔdɔɔso. Hwɛ nhoma yi Ti 10.)\nAdapɛn 70 (mfe 490): 455 A.Y.B. kosi 36 Y.B.\nDaniel 9:24-27 (Mesia no ba ne n’asase so\nsom adwuma. Hwɛ nhoma yi Ti 11.)\nNnafua 1,290: January 1919 kosi\n(Kristofo a wɔasra wɔn nyan na\nwonya honhom fam nkɔso.)\nNnafua 1,335: September 1922 kosi May 1926\nDaniel 12:12 (Kristofo a wɔasra wɔn\n[Kratafa 287 mfonini ahorow]\nWɔde Yehowa asomfo mpanyimfo koguu afiase wɔ ɔkwan a ɛnteɛ so wɔ Atlanta, Georgia, U.S.A. Efi benkum so kɔ nifa: (wɔn a wɔte hɔ no) A. H. Macmillan, J. F. Rutherford, W. E. Van Amburgh; (wɔn a wogyina hɔ) G. H. Fisher, R. J. Martin, G. DeCecca, F. H. Robison, ne C. J. Woodworth\n[Kratafa 299 mfonini ahorow]\nWɔyɛɛ nhyiam atitiriw wɔ Cedar Point, Ohio, U.S.A., wɔ 1919 (atifi) ne 1922 mu (ase hɔ)\n[Mfonini nkutoo na ɛwɔ kratafa 302]\nShare Share Nokware Asomfo a Yebehu Wɔn Wɔ Awiei Bere no Mu\ndp ti 17 kr. 286-305


Aku Sika - Wikipedia\nEnsε sε nseo, Ensε sε sowao :\nTete merε bi na כbofoכ bi ne ne yere te akuraa fεfεεfε bi ase. Na wכn wo biribiara a wכn hia. Nanso na wכn nni ɛba ɛno nti, nna wɔn aningye koraa.\nWɔn mpaeε a wɔnbכ ne sε Nyame bɛma wכn εba baa. Mfie beberee bɛtwaamu na wɔnnya ɛba. Ɛno nti anɔpa, awia, anyumerɛ ne anadwo nyinaa na wɔn mpaeε a ne sε wɔbenya ɛba.\nEduru mmerε bi na sε כrekכ nsuo mpo a na nkwadaa εretoto aboכ bo no, huru no sɛ כyɛ bayifoɔ. Na n'asεm yɛ ne kunu no mɔbɔ enso na ɔnnim εkwan biara a כbεfa so aboa ne yere no.\nDa koro bi deε ɔbaa yi nyinsɛneɛ. Ɔbaa yi ne ne kunu anigyee paa. Ɔbɔfoכ yi hyεε aseε sɛ כreboaboa ne ho apε aduane ne εnam agu hɔ akɔsi sε ne yere no bɛwoכ. Eno nti ɔkככ ɔhayo na ɔnyaa εnam beberee, כtwe, adowa, akranteε ɛne adwene.\nƆhoo εnam no de guu apata so twenee abכfra no. Ɔsan yεε afuo duaa bɔdeε mankani, mako, nyaadowa εne nnɔbaa a כbaa no bɛhia.\nƆbaa payin a ɔgyee ɔbaatan no awoכ no ho dwirii no ɛmmerε a כhunoo abכfra no. Ɛfiri sε na ne ho yεfɛ yie. Enti ɔteaa mu kaasɛ "m'agye nkwadaa bɛyɛ sɛ apem awoכ aba wiase na ɛmmom akwadaa a ne ho ɛyεfε sei deε menhunuu bi da".\nƆbofoכ yi ne ne yere yi anigyee wכn babaa yi ho yie, na כtoo ne din sε Aku. Aku ahoכfε terεε baabiara te ogyatanaa wכ Akuraa no ase.\nNanso awerεhosεm, anni dabiara εna abusua yi anigyeε baa awie. Ɔbatan yi wuu yayaaya gyaa ne ba Aku yi hכ. Ɔbכfoo yi werε hoo yie maa כdii awereho anɔpa ne anadwo.\nAnkyɛ na ɔsaa waree ɔbaa foforכ a כno nso wכ babaa sεdeε εbεyε a כbetumi ahwε Aku ama no.\nNe yere foforכ yi na כnyɛ nipa papa. Ɔye nipa bɔnefoכ a כnni כdo ma Aku. Afei na כyɛ ahoכyaa. Na εyɛ no ya sε Aku ho yεfɛ kyεn כno ne babaa no. Ɛno nti Aku hyεε aseε sε ɔreyini no maame yi nso ne babaa no hyεε aseɛ sɛ כretan Aku ani. Ɔhyɛɛ aseɛ teetee Aku yɛɛɔ no aniyadeε.\nWo yεε no sε כdonkɔ wכ fie hכ. Na εwכ sε כsɔre anכpa tutuutu na כnante twa kwan tenteenten fa kwayε bi mu kכ nsuo ma abusua no nyinaa. Ɔkכba na ɔprapra fie hכ כwie a, na wakכpe egya a wɔde benoa aduane amma ne papa yere ne ne ba no. Ɔnoa aduane dɛdɛɛdɛ no wie a na maame no ne ne ba no adi na Aku deε wɔama no bodeε yεde nsuo ne nkyene nkoara anoa a abomuu nka hoo adi.\nAku papa hunu saa na ne werε aho nanso na כsuro ne yere no εfiri sε ne maame yɛ nipa bonefoכ paa.\nDakorobi deε awerεhosεm bi siiɛ. Ɛnam sε na Aku papa de εnam ne aduane pii agu pata soכ no nti nkura hyεε aseε sε wɔreba fie hכ. Ɛno nti εmaa Aku papa summ nkura fidie wכ baabi beberee seneɛ ɛbεyε oabeyi nkura no. Dakoro bi aku kככ εdan a nnuane wכmuu no mu sε כrekosisie hכ na ne nsa kכhyεɛ nkurafidie no baako mu. Ɔhyεε aseε sε כreteatea mu sε "obi mmεgye meoo,obi mmεgye me oo. Me nsa akכhyε nkurafidie mu."\nNe papa yere ba no ka kyerεε ne maame sε "oo maame Aku reteatea mu. Ɛyε me sɛ ɔhia mmoa."\nNa maame nipa bɔnefoכ yi kaa sε "εnyε m'asɛm. Aku yε kwadwofoכ a כnnpε adwuma yɛ, εno nti na wahyɛda ɛteatea muu". Ɛnam saa obiara ankɔ ankכboa Aku. Na ne papa no ɛreyɛ adwuma wo efie no akyi enti ɛmmerε a כtee sε Aku reteatea muu no, כtuu mirika kככ hכ. Na כkכduruu hכ no na Aku nsa atwa afiri so.\nPapa yi werε hoo yie maa כdii awerεhoo sɛ woanhwε Aku so yie ama asεm sei ato noo. Enam awerehoכ ne adwendwen nti ankyε biara na ɔpanyin yi nso wu gyaa Aku. Afei deε na εkyerε sε nea maame yi ne ne ba no pε biara ɔtumi deyε Aku.\nƆhyɛɛ anieyaadeε pii, na nso Aku deε wammpa aba. Ɔkככ so yεε akכraa pa yεε adwuma a ewɔsε כyɛ nyinaa. Wכyinom nyinaa akyi Aku nyin yεε ababaawa fεfεεfε. Adeε bεkye a adε besa nyinaa na ne ho yεfε kɛse. Akuraa no ase deε na obiara kamfo Aku sε ne ho εfε paa na obiara kamfoo n'ahoכfε, ne nimdie, obuo a כwכ ma nipa ne n'ahobraseɛ. Onyin beyεε ababaawa no כhene sikanii bi babarima bewaree Aku.\nEfiri saa mmerε yi deε ne papa yere no nyaa כtan keseε maa Aku. Sɛ כdwene sɛ Aku anya nipa keseε saa awareε no a na n'ani abere te sε kɔtɔ mogyaa. Na afei ahoɔyaa tumi ma n'anmim yɛ tumtum te sε כpramire. Afei na כrekכda a כntumi nna εfiri sε na opε εkwan a כbɛfaso asei Aku.\nNa Aku kunu no wכ yerenom miensa. Aku papa yere no frεε saa maa yi kככ ne fie na ɔhyεε aseε kekaa nsεm bone faa Aku ho kyerεε wכn.\n"Wo se sɛn? Wose Aku nsa nifa atwa?" Ɛmmaa miensa yi nyinaa bɔɔ mu bisaa maame no.\nMaame yεε sε nea ne werε aho na ɔka kyerεε wɔn sɛ: "Aane εyε nokorε. Emmerε a na כyɛ akכdaa no ne nsa kכhyεε nkurafidie mu maa no twa twenee. Sε monnim sε ɛnsε sɛɔ ohenebabarima ware ɔbaa a w'adi dεm. Ɛno nti na merekamakyerε mo no, sɛ neε εbɛyε a monka nkyerε obiara.\nƆyere כtכso mienu no nso kaa sε: "Eno nti na dabiara na כde ne nsa asie ne ntoma mu yi. Afeideε yahunu nakyiwadeε. Yɛbɛhwɛ nea ebɛsie."\nNa ɔyere a כtoso miensa no kaa sɛ "Saa asεm yi deε εwכ sɛ yεkakyerε yεn kunu. Aku papa yere no hyεε aseε sɛ ɔrepa wɔn kyεw". Eno nti na na mmempε sε כbiar a teε no. Se Ohne no te saa asεm yi a Aku bεnya asεm keseε. Mepamo kyεwo monnka nnkyerε obiara.\nOhnenba yere payin no bo fuu yie na כkaa sɛ "wonim sε ɛfiri sɛ yen kunu waree wo ba bayifoɔ yi, כnfa yεn nyε hwee bio."\n"Aane dabiara Aku nkoara na ne ho hia no. Baabiara wobεfa biara na obiara εkamfo Aku. Yεn deε כbiara nfa yεn nyε hwee te sε nea yεn nso yεnyε nipa. Afei deε yɛbɛhwε sε nokorε da adi a yɛbɛhwe nea ne ho yɛ ne nea ne ho nyɛ fɛ. "Emaa miensa yi anigyee yie se wate asεm a εte saa. Wכn daa maame no ase na wɔfrii hכ kככ wכn fie.\nWɔfri hכ kככ a pε na ɛmaa yi hyεε aseε sε wookeka Aku ho nsεm kyerε nkrכfoכ. Ankyε biaa na obiara a כwכ akuraa no ase tee sε Aku yε basin. Ohene no nso tee saa asεm yi na εhaa no paa na nso na כnhunu εkwan a כbεfaso ahunu nokorε a ewכ muu. Emmerε biara na Aku afira ne ntoma papabi atutu agoso, εno nti na εyɛ den sε obi bεhunu sε oyε basi. Ɛbɛyɛε כhene no adwendwen, εfiri sε sε eyε ampa sε Aku yε basin a asεm bɔne bεto ohene no ne namanfoכ nyinaa.\nAfei deε babiara Aku bεfa biara na nkrכfoכ resere no sε ɔyε basin, oyarefoכ. Ɔhene no yεε n'adwen sε εsε sɛ כfa εkwan a efata soכ de hunu nokorε ɛwɔ mu. Ɛfiri sε Aku yɛ oheneba yere εnti ɔntumi ngu n'animase basaa. Ɛbɛyɛ sɛ naawotwe akyi no ɔhene no nyaa adwen sε, sε Bayerε Afahyε duru so a כbɛma ɔhneba yerenom ɛnan nyinaa awכ bayerefufuo.\nWɔnom bεwo fufuo no wo badwamu ama obiria ahun bi sɛnea ebεyε a yɛbehunu sɛ whan na ɔnim aduane noa paa. Ɛmmerε a Aku tee saa asεm yi no ne ho dwirii no εfiri sε na כnim sε nokorε no bεda adi εda no. Na sɛ nokorε no da adi a εbetumi aba sε yebεku no.\nOwuo a כbewuo no mpo deε na ɛnha no sε animguaseε a εka ho. Ɔkɔda anadwo a naɛɔntumi nna.\nWɔbεsu saa kosi sɛ adeεbεkye. Wɔbɛsɔre anɔpa na n'anina fεfεεfε no ayε kכkכkכ te se kɔtɔ mogyaa. Afei כhwε ana anii εden, eno nti כyεε n'adwen sε כnoara bɛku ne ho. Adeε rebekye ama afahyε no aduru soכ no, כsɔree anadwo sɛ כrekɔ nsuo keseɛ a ewכ kuro no nkwantia na w'akɔtכ nsuo no mu awu.\nEmmerε a ɔduruu nsuo no ho no כpagyaa nani hwεε soro, na εberε a ɔhunuu nsoroma wɔ wiem mu no, ehuu ne awerehoכ hyεε no so, na ohyεε aseε sε כbo mpaeɛ. Saa mmerε yi ɔnyaa anigyeɛ keseε bi. Ɔhyεε aseɛ sɛ ɔredwen ne maame ne ne papa a wɔn awuo no ho. Afei כde anigye hyee aseε sɛ כresu. Na eyε no dε sε כrekכhyia ne maame ne ne papa. Nso na ne were aho sε כregya ne kunu a ɔpε na sεm no hכ. Ɔte sii nsuo no mu na כkoo n'anim kakrakakra. Mmerε a εnsuo no duruu ne kom mu a כreyε adכ no.\nƆnini keseε bi firii nsuo no ase baaε. Ɛmmerε a Aku hunuu כnini no ɔboo birim na ne ho dwirii no yie. Na ɔpεε se anka odwane. Oninin no frεε no,na ɔkaa sɛ, "ohenebayere, emɔ hu, ensuro. Ɛdeεn na wohia?" Aku kaa n'asεm nyinaa kyerɛɛ onini no".\nSɛ ɔyε basin, εnɛ afahyɛ εwɔ sɛɔ ɔsi aburoo ma obiara hunu sɛ ɔyε basin anaa sɛ ɔnyɛ basin ɛne neɛ εkeka hoo. Oninin no dwodwoo ne bo, kyekyerεε ne were kakyerɛɛ no sɛ obɛboa no ɛno nti εmma ɔnsuro koraa.\nƆka kyerεε Aku sε ɔbεbue n'anum, na sε ɔbue n'anum a Aku nfa ne nsasin no εnwura n'anum. Mfitiaseɛ no Aku bɔɔ hu maa ne ho yεε no nwunu, na akyireɛɔkaa sε owuo biara yε owuo.\nOnini no buee n'anum, Aku nyaa akokoduro de ne nsa sin no hyεε n'anum. Onini no kaa nano too mu bεyɛ sima kakra na ɔsan buee n'anum. Aku yii ne nsa firii onini no anum.\nNa ne nsa a atwa no ɛnyɛ nsa sin bio. Onini no asa no yadeε. Ɛno akyi no nso na sika nkawa bebree ɛgu ne nsa so. Aku hunuu saa no n'ani gyee pii na ɔdanee n'ani sε ɔreda onini ase. Nanso ɔdanee n'ani no na onini no afiri hɔ kɔ nsuo no mu bio. Aku anigye borooso. Ɔde ntoma kataa ne nsa no so, εna ɔfirii hɔ kɔɔ fie.\nƐda a yεredi afofie no duruu soɔ no, yεsiesiee ahenfie ho fεfεεfε. Ɔhene no too nsa frεε nipa titiriw beberee, ahenfo, ahemaa, ahenema ne nipa bebree. Ɔhene babarima yerenom ɛnan no nso siesiee wɔn ho fεfεεfε de sika nkawa guu wɔn nsa so. Na wɔmaa won tenaa ɔhene no anim.\nAku nso siesiee ne ho fεfεεfε na ɔtutuu ne kente ntoma guu so kataa ne nsa no so. Ne koranom nwewennween, εseree Aku wɔ wɔn tirim εfiri sε na Aku te hɔ komm εredwen ne ho.\nƐmmerε soo sε εmaa no rebesi aburoo no, ɔhenebabarima yere payin na ɔdii kan sii yε. Ɔde ne nsa nifa ne bɛkum sii no dendeenden, fεfεεfε. Na nipa bebree bɔɔ wɔ nsam maa no. Ɔwiee yε no deε ɔtɔ so mienu no nso baayɛ, εna nea ɔtɔsɔ miensa no nso baayɛ. Wɔn nanfonom ne wɔn adɔfoɔ bɔɔ wɔn nsam maa wɔn maa wɔn mmo ne yɔ.\nAfei ɛmmerε a εduruu Aku so no ɔsoreε na na n'ahɛɔfε te sε awia. Ɔnante daadaa ne ho te akyem na won a na wonnim sε oye basin no were hoo yie, εmaa ebi mpo suuyε. Aku kɔgyee wɔma no hyεε aseε sii aburoo no. Odii kan de ne nsa bɛkum no nkoara na ɛsii aburoo no.\nNa nekora nom ne nipa a wɔnmpε na asεm no hyεε aseε teateaa Aku sɛ "wonyε basin fa wonsa mienu no si aburoo no." Ɛhɔ ara na Aku paa ne ntoma no guu yε, na ɔde ne nsa mienu, bɛkum ne nifa sii aburoo no. Nipa a εwɔhɔ nyinaa bɔgyeeso, bɔɔ wɔn nsam maa no. Na εyε obiara nwanwa sε sika kɔkɔɔ nkaawa pii gu ne nsa so.\nƆhene no hunuu saa no ne ho dwirii no na ɔkaa sε afei na w'ate aseε deɛ εnti a Aku de ne nsa sie ne ntoma mu dabiaa no. Ɔhenebabarima no anigyee yie. Ɔhene ka kyerεε n'abrafoɔ sε wɔnkɔkye Aku nkora nom na wɔnkɔkum wɔn, εfirisε wɔn de asɛm keseε a εnyε nokorε ato Aku so.\nAkorafoɔ no nso tee Aku papa yere no to sε ɔno na ɔkaa nsɛm no nyinaa kyerεε won. Enti ɔhene no kaa sɛ wɔnkɔkum Aku papa yere no nso.\nAku tee saa no ɔpaa kyew maa ne koranom ne ne papa yere no. Ɔhene no penee so, nanso ɔpamoo wɔn firii akuraa no ase. Na Aku deε ɔne ne kunu ohenebabarima no tenaa ase fεfεεfε wo anigyeɛ mu.\nƐnto yɛ nananom kakyerεε yεn se, ɛbirɛ biara sɛ ɛhia wo, anaa sɛ asεm to wo a, εnsε wokum wo ho.\nOnyame nnae, na sɛ wusu frɛ no a ɔbεgye wo so, na wobɛyɛyie ama atanfo anim agu ase.\nAfei bio won kae sɛ, awofoɔ a mone nkrɔfoɔ mma teε, monyhε wɔn aniyaadeɛ. Mommoa wɔn, εfiri sɛ woyɛ obideε yie a na wonso wodeε yε yie.\nThis story is told by Victoria\nRetrieved from "https://tw.wikipedia.org/w/index.php?title=Aku_Sika&oldid=19777"


ምሳሌ 29 NASV – Mmebusɛm 29 AKCB | Biblica\nምሳሌ 29 NASV – Mmebusɛm 29 AKCB\n1Obi a ɔkɔ so yɛ tufoante wɔ animka pii akyi no\nwɔbɛsɛe no mpofirim a wɔrennya ano aduru.\n2Sɛ atreneefo di yiye a, nnipa no di ahurusi;\nsɛ amumɔyɛfo di nnipa so a, wusi apini.\nnanso nguamanfo yɔnko sɛe nʼahonya.\n4Ɔhene nam atɛntrenee so ma ɔman no asomdwoe,\nnanso nea ɔde adifudepɛ gye adanmude no bɔ ɔman no.\nsum ne nan afiri.\n6Ɔdebɔneyɛni bɔne sum no afiri,\nnanso ɔtreneeni betumi ato dwom ama nʼani agye.\n7Ahiafo atɛntreneebu ho hia atreneefo,\nnanso amumɔyɛfo nni saa ɔtema no.\n8Fɛwdifo de basabasayɛ ba kuropɔn mu,\nnanso anyansafo sianka abufuw.\n9Sɛ onyansafo de ɔkwasea kɔ asennii a,\nɔkwasea no bobɔ mu kasa di fɛw, na asomdwoe mma.\n10Mogyapɛfo kyi ɔnokwafo,\nna wɔhwehwɛ sɛ wobekum nea ɔteɛ.\n11Ɔkwasea da abufuw nyinaa adi,\nnanso onyansafo hyɛ ne ho so.\n12Sɛ ɔsodifo tie nkontomposɛm a,\nnʼadwumayɛfo nyinaa bɛyɛ amumɔyɛfo.\n13Ohiani ne ɔsohyɛfo nyinaa wɔ saa ade baako yi:\nAwurade ma wɔn baanu nyinaa ani a wɔde hu ade.\n14Sɛ ɔhene di ahiafo asɛm yiye a,\nnʼahengua betim hɔ daa.\n15Nteɛso abaa ma nyansa,\nna abofra a wɔde ne pɛ ma no no, gu ne na anim ase.\n16Sɛ amumɔyɛfo di yiye a, bɔne nso kɔ so,\nna atreneefo behu wɔn asehwe.\n17Teɛ wo ba, na ɔbɛma wo asomdwoe;\nɔbɛma wo kra ani agye.\n18Sɛ anisoadehu nni hɔ a nnipa no yɛ basaa;\nna nhyira nka nea odi mmara so.\n19Wɔmfa anom nsɛm kɛkɛ nteɛ ɔsomfo;\nɔte ase de, nanso ɔremfa.\n20Wuhu obi a ɔpɛ ntɛm kasa ana?\nƆkwasea wɔ anidaso sen no.\n21Sɛ obi kokɔ ne somfo fi ne mmofraase a,\nawiei no ɔde awerɛhow na ɛbɛba.\n22Onipa a ne bo afuw de mpaapaemu ba,\nna nea ne bo nkyɛ fuw no yɛ bɔne pii.\n23Onipa ahomaso brɛ no ase,\nnanso nea ɔwɔ ahobrɛase no nya anuonyam.\n24Nea ɔboa ɔkorɔmfo no haw ɔno ankasa ho.\nWɔama waka ntam nti osuro sɛ obedi adanse.\n25Onipa ho suro betumi ayɛ afiri,\nna nea ɔde ne ho to Awurade so no, wobegye no.\n26Bebree hwehwɛ sɛ wobenya ɔhene ne no akasa,\nnanso onipa nya atɛntrenee fi Awurade nkyɛn.\n27Atreneefo kyi atorofo;\nna amumɔyɛfo kyi wɔn a wɔn akwan teɛ.\nAKCB : Mmebusɛm 29


Ebɛnadze Ntsi Na Ɔsɛ Dɛ Mobɔ Mpaa? | Mbabun Bisa Dɛ\nKENKAN WƆ Afrikaans Albanian Alur America Mmum Kasa Amharic Arabic Argentina Mmum Kasa Armenian Armenian (West) Azerbaijani Baoule Batak (Karo) Batak (Toba) Belize Kriol Bengali Biak Bicol Bislama Brazil Mmum Kasa Britain Mmum Kasa Bulgarian Cambodian Catalan Cebuano Chichewa Chin (Hakha) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitumbuka Chiyao Chuvash Cibemba Colombia Mmum Kasa Croatian Czech Danish Dutch Ecuador Mmum Kasa Efik English (Borɔfo) Estonian Ewe (Awona) Faroese Fijian Finnish French French Mmum Kasa Ga (Nkran Kasa) Georgian German German Mmum Kasa Greek Greenlandic Guarani Gun Haitian Creole Hausa Hebrew Hiligaynon Hindi Hungarian Iban Ibanag Icelandic Iloko Indonesian Italian Italy Mmum Kasa Japan Mmum Kasa Japanese Javanese Kabuverdianu Kachin Kannada Kazakh Kazakh (Arabic) Kekchi Kiluba Kinyarwanda Kirghiz Kirundi Kongo Korean Kwanyama Latvian Lingala Lithuanian Lunda Luvale Luxembourgish Macedonian Malagasy Malay Malayalam Maltese Mam Mapudungun Marathi Maya Mfantse Mingrelian Mixtec (Guerrero) Mongolian Myanmar Nahuatl (Huasteca) Ndebele (Zimbabwe) Nepali Niuean Norwegian Nzema Oromo Ossetian Otetela Pangasinan Papiamento (Aruba) Papiamento (Curaçao) Paraguay Mmum Kasa Persian Peru Mmum Kasa Pidgin (West Africa) Polish Pomeranian Portuguese Portuguese (Portugal) Punjabi Punjabi (Shahmukhi) Quebec Mmum Kasa Quechua (Ayacucho) Quechua (Bolivia) Quechua (Huallaga Huánuco) Quiche Quichua (Chimborazo) Quichua (Imbabura) Rarotongan Romanian Romany (Macedonia) Romany (Macedonia) Cyrillic Romany (Vlax, Russia) Russia Mmum Kasa Russian Samoan Sepedi Serbian Serbian (Roman) Sesotho (Lesotho) Sesotho (South Africa) Setswana Shona Sinhala Slovak Slovenian Solomon Islands Pidgin Spanish Spanish Mmum Kasa Sranantongo Sunda Swahili Swahili (Congo) Swedish Tagalog Tahitian Talian Tamil Tatar Telugu Tetun Dili Thai Tigrinya Tiv Tongan Tsonga Turkish Turkmen Twi Tzeltal Tzotzil Udmurt Ukrainian Urdu Uzbek Uzbek (Roman) Valencian Venezuela Mmum Kasa Vietnamese Waray-Waray Welsh Xhosa Yoruba (Alata) Zulu\nWobisabisaa mbabun bi a wɔwɔ America nsɛm faa mpaabɔ ho, na hɔn mu ɔha mu nkyekyɛmu 80 kãa dɛ wɔbɔ mpaa. Naaso hɔn wɔkãa dɛ wɔbɔ mpaa no mpo no, sɛ ekyɛ hɔn dodow no mu ebien a, kortsee na wɔkãa dɛ wɔbɔ mpaa da biara. Bi a hɔn mu bi bisa hɔnho dɛ: ‘Ana mepɛ dɛ moho baa me ntsi na ɔsɛ dɛ mobɔ mpaa anaa siantsir fofor bi so wɔ hɔ?’\nEbɛnadze nye mpaabɔ?\nAna Nyankopɔn tsie mpaabɔ?\nEbɛnadze na mubotum abɔ ho mpaa?\nMpaabɔ yɛ ɔkwan a yɛfa do nye adze nyina Bɔfo no kasa. Ɔwodze, susu dza iyi kyerɛ ho hwɛ! Jehovah wɔ tum kyɛn nyimpa biara, naaso “ɔnye hɛn mu biara ntamu kwan nnwar.” (Asomafo Ndwuma 17:27) Nokwasɛm nye dɛ, Bible no ma yehu dɛm nsato a ɔyɛ enyigye yi: “Hom ntwe mpin Nyankopɔn, na ɔbɔtwe epin hom.”—James 4:8.\nƆkwan kor a ibotum afa do ayɛ dɛm nye dɛ ebɔbɔ mpaa—iyi nye ɔkwan a efa do nye Nyankopɔn kasa.\nƆkwan fofor so nye dɛ ibosũa Bible no—iyi nye ɔkwan a Nyankopɔn fa do nye wo “kasa.”\nSɛ enye Nyankopɔn kasa na ɔno so nye wo kasa—kyerɛ dɛ sɛ ebɔ no mpaa na isũa Bible no a—ɔbɔboa ma anyɛnkofa a ɔda ɔwo na Nyankopɔn ntamu no mu aayɛ dzen.\n“Jehovah a enye no bɛkasa—mekyerɛ dɛ adze nyina do tumfo a enye no bedzi nkitaho no— yɛ ho kwan kɛse a nyimpa biara botum enya.”—Jeremy.\n“Sɛ mekã mbrɛ misi tse nka ankasa ho asɛm kyerɛ Jehovah wɔ mpaabɔ mu a, metse nka dɛ mabɛn no kɛse.”—Miranda.\nSɛ mpo egye Nyankopɔn dzi—na ebɔ no mpaa a—bi a ɔbɛyɛ dzen ama wo dɛ ebɛgye ato mu dɛ otsie wo mpaabɔ. Naaso, Bible no frɛ Jehovah dɛ ‘mpaabɔ tsiefo.’ (Ndwom 65:2) Ɔhyɛ wo nkuran mpo dɛ ‘tow wo dadwen nyina kyen no do.’ Ebɛnadze ntsi a? ‘Osiandɛ ɔdwen woho.’—1 Peter 5:7.\nSusu iyi ho hwɛ: Ana egye ber nye w’anyɛnkofo a ebɛn hɔn papaapa no kasa mpɛn pii? Ibotum so nye Nyankopɔn akasa mpɛn pii. Bɔ no mpaa aber nyina, na sɛ ereyɛ dɛm so a, fa ne dzin Jehovah no dzi dwuma. (Ndwom 86:5-7; 88:9) Nokwasɛm nye dɛ, Bible no hyɛ wo nkuran dɛ ‘fua asɔryɛ mu’ anaadɛ mma nngyaa mpaabɔ da.—1 Thessalonicafo 5:17.\n“Mpaabɔ yɛ nkɔmbɔ a menye mo sor Egya no bɔ a mekã m’akoma mu nsɛm nyina kyerɛ no.”—Moises.\n“Mekã me tsirmu nsɛm kyerɛ Jehovah, dɛ mbrɛ mekã me tsirmu nsɛm kyerɛ me maame anaa me nyɛnko berɛbo bi no.”—Karen.\nBible no kã dɛ: ‘adze nyina mu hom mfa mpaabɔ nye nkotoserɛ nye ndaase mma hom ebisadze ndu Nyankopɔn asomu.’—Philippifo 4:6.\nAso iyi kyerɛ dɛ ibotum abɔ dza ɔhaw wo no ho mpaa? Nyew! Nokwasɛm nye dɛ, Bible no kã dɛ: “Tow w’adzesoa kyen [Jehovah] do, na obosuo wo mu.”—Ndwom 55:22.\nNaaso, sɛ erobɔ Nyankopɔn mpaa a, ɔnnsɛ dɛ ekã dza ɔhaw wo no ho nsɛm nkotsee kyerɛ no. Akyerɛbaa bi a wɔfrɛ no Chantelle kã dɛ, “Sɛ mboa nkotsee na dabaa mibisa Jehovah a, nna ɔkyerɛ dɛ mennyɛ nyɛnko papa.” Ɔtoa do dɛ “Metse nka dɛ, ɔsɛ dɛ midzi kan da no ase, na ɔsɛ dɛ meda no ase so wɔ ndzɛmba pii ho.”\nSusu iyi ho hwɛ: Ebɛnadze na Jehovah ayɛ ama wo wɔ w’asetsena mu a w’enyi sɔ? Ana ibotum adwen ndzɛmba ebiasa a Jehovah ayɛ ama wo ndɛ a ibotum ada no ase wɔ ho?\n“Adze ketseketse bi mpo, tse dɛ nhyiren a ɔyɛ fɛw a yɛbɔhwɛ no, botum aka hɛn ma yaabɔ mpaa ada no ase.”—Anita.\n“Dwendwen abɔdze bi a w’enyi gye ho anaa kyerɛwsɛm bi a ɔka w’akoma papaapa ho, na da Jehovah ase wɔ ho.”—Brian.\n“Ɔsɛ dɛ yɛkã dza ɔhaw hɛn nye dza yehia nyina ho asɛm wɔ hɛn mpaabɔ mu. Jehovah pɛ dɛ ɔboa hɛn, na ɔwɔ mu dɛ onyim dza yehia ana yaabɔ no mpaa dze, naaso sɛ yɛkã dza yehia nyina ho asɛm kyerɛ no a, ɔda edzi dɛ yɛwɔ no mu ahotodo.”—Moises.\n“Mpaabɔ tse dɛ ahoma bi a Jehovah kura ne fã kor mu, na emi so mukura ne fã kor no mu. Sɛ mekã m’akoma mu nsɛm kyerɛ Jehovah wɔ mpaabɔ mu a, metse nka dɛ, ahoma ne fã a mukura mu no, mereyer moho esuo mu dzendzenndzen na Jehovah so reyɛ dɛmara ma ntsi ebusuabɔ a ɔda hɛn ntamu no mu reyɛ dzen.”—Miranda.\n“Sɛ yɛannhwɛ yie a, dabaa hɛn mbaabɔ bɛyɛ ebisadze nkotsee. Naaso sɛ yɛda Jehovah ase a, yɛda no edzi dɛ hɛn enyi sɔ ndzɛmba pii a ɔdze ama hɛn no, na ɔmma yɛmmfa hɛn adwen nnsi hɛn nkotsee hɛn do wɔ hɛn mpaabɔ mu.”—Jeremy.\n“Mpɛn dodow a yɛda Jehovah ase no, mpɛn dodow no ara so na enyisɔ a yɛwɔ ma no no bɛyɛ kɛse. Ɔsɛ dɛ yɛda Jehovah ase wɔ hɛn mpaabɔ mu. Dɛm a yɛbɛyɛ no bɛma yɛdze hɛn adwen esi nhyira ahorow a ɔma yenya no do mbom kyɛn dɛ yɛdze besi ɔhaw ahorow a yɛrefa mu no do.”—Shelby.\nFa mona Fa mona Ebɛnadze Ntsi Na Ɔsɛ Dɛ Mobɔ Mpaa?\nijwyp asɛm 69


1 Bere a atemmufo+ bu atɛn no, ɔkɔm+ baa asase no so. Na ɔbarima bi ne ne yere ne wɔn mmabarima baanu tu fii Betlehem+ a ɛwɔ Yuda kɔyɛɛ ahɔho wɔ Moab+ asase so. 2 Ɔbarima no din de Elimelek, na ne yere nso din de Naomi, na ne mma baanu no din de Malon ne Kilion. Ná wɔyɛ Efratafo+ a wofi Betlehem a ɛwɔ Yuda. Bere a wokoduu Moab asase so no, wɔtenaa hɔ. 3 Bere bi akyi no, Naomi kunu Elimelek wui, na ɛkaa ɔne ne mma baanu no. 4 Akyiri yi, ne mma no waree Moabfo mmea.+ Obiako din de Orpa, na obiako nso de Rut,+ na wɔtenaa hɔ bɛyɛ mfe du. 5 Wɔn baanu no, Malon ne Kilion nso wuwui, enti ɔbea no kunu ne ne mma baanu no nyinaa wuwu gyaw no. 6 Bere a ɔwɔ Moab asase so no, ɔtee sɛ Yehowa asan abɛhwɛ ne nkurɔfo+ ama wɔn aduan,+ enti ɔyɛe sɛ ɔne ne sewnom betu afi Moab asan akɔ. 7 Otu fii baabi a ɔkɔtenae no,+ na ɔne ne sewnom baanu no sii kwan so sɛ wɔresan akɔ Yuda asase so. 8 Ɛnna Naomi ka kyerɛɛ ne sewnom baanu no sɛ: “Monsan, obiara nkɔ ne maame fie. Yehowa ne mo nni no adɔe so,+ sɛnea mo ne mmarima a wɔawu no ne me adi no adɔe so no.+ 9 Yehowa nhyira+ mo, na ɔmma munnya homebea+ wɔ mo kununom fie.” Afei ofifew wɔn ano,+ na wɔmomaa wɔn nne so sui. 10 Ɛnna wɔka kyerɛɛ no sɛ: “Dabi, yɛne wo nyinaa bɛkɔ wo nkurɔfo nkyɛn.”+ 11 Na Naomi kae sɛ: “Me mma, monsan. Dɛn nti na mopɛ sɛ mo ne me kɔ? Metumi asan awo mma ama moaware wɔn anaa?+ 12 Me mma, monsan, manyin dodo sɛ mɛware bio. Na sɛ meka sɛ metumi anya kunu anadwo yi awo mma mpo a,+ 13 mubetumi atwɛn ama wɔanyinyin? Mubetumi atwɛn wɔn a morenware? Me mma, ɛrenyɛ yiye; mo asɛm yɛ me awerɛhow paa efisɛ Yehowa ne me anni no yiye.”+ 14 Ɔkaa saa no, wɔmomaa wɔn nne so sui bio, na Orpa few n’ase ano ne no dii nkra. Rut de, wansan.+ 15 Enti ɔka kyerɛɛ no sɛ: “Wo kora okunafo no asan kɔ ne nkurɔfo ne n’anyame nkyɛn.+ San na wo ne wo kora nkɔ.”+ 16 Rut ka kyerɛɛ no sɛ: “Nhyɛ me sɛ mensan mfi w’akyi; na baabi a wobɛkɔ no, ɛhɔ na mɛkɔ, baabi a wobɛda no, ɛhɔ na mɛda.+ Wo man bɛyɛ me man,+ na wo Nyankopɔn ayɛ me Nyankopɔn.+ 17 Nea wubewu no, ɛhɔ ara na mewu,+ na ɛhɔ ara nso na wobesie me. Gye owu na ɛbɛtetew me ne wo ntam, anyɛ saa a Yehowa ntua me ka na ɔnsan mfa bi nka ho.”+ 18 Bere a ohui sɛ wawe ahinam so sɛ ɔne no bɛkɔ no,+ wanhyɛ no bio. 19 Enti wɔn baanu no toaa so koduu Betlehem.+ Na bere a woduu Betlehem no, kurom hɔfo nyinaa bɔɔ twi bɛhwɛɛ wɔn,+ na mmea no kae sɛ: “Naomi ni?”+ 20 Na ɔka kyerɛɛ mmea no sɛ: “Mommfrɛ me Naomi. Momfrɛ me Mara, efisɛ ade nyinaa so Tumfoɔ+ no ne me adi no nwenweenwene paa.+ 21 Mekɔɔ no mã,+ nanso Yehowa ama maba no nsapan.+ Dɛn nti na mofrɛ me Naomi, bere a Yehowa abrɛ me ase,+ na ade nyinaa so Tumfoɔ no ama awie me bɔne yi?”+ 22 Saa na ɛyɛe a Naomi ne n’ase Moabni Rut san fii Moab+ asase so bae. Woduu Betlehem+ no na wɔafi atokotwa ase.+


Dawid ne Goliat—Ɛyɛ Ampa sɛ Wɔkoe?\nKENKAN WƆ Afrikaans Albanian Amharic Arabic Armenian Aymara Azerbaijani Azerbaijani (Cyrillic) Batak (Toba) Bengali Bicol Bislama Bulgarian Cambodian Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chuvash Cibemba Cinyanja Croatian Czech Dangme Danish Drehu Dutch Efik English Estonian Ewe Fijian Finnish Fon French Ga Georgian German Greek Greenlandic Guarani Gujarati Gun Haitian Creole Hausa Hebrew Hiligaynon Hindi Hungarian Icelandic Igbo Iloko Indonesian Isoko Italian Japanese Javanese Kabiye Kannada Kazakh Kikamba Kikaonde Kikongo Kikuyu Kimbundu Kinyarwanda Kirghiz Kirundi Kongo Korean Kurdish Kurmanji (Caucasus) Kurdish Kurmanji (Cyrillic) Kwangali Kwanyama Latvian Lingala Lithuanian Luganda Lunda Luo Luvale Macedonian Malagasy Malay Malayalam Maltese Mam Mambwe-Lungu Marathi Mauritian Creole Maya Mongolian Myanmar Nahuatl (Northern Puebla) Ndebele Ndebele (Zimbabwe) Ndonga Nias Norwegian Nyaneka Nzema Oromo Ossetian Otetela Pangasinan Papiamento (Aruba) Papiamento (Curaçao) Persian Polish Portuguese Punjabi Quechua (Ancash) Quechua (Bolivia) Romanian Russian Samoan Sango Sepedi Serbian Serbian (Roman) Sesotho (Lesotho) Seychelles Creole Shona Silozi Sinhala Slovak Slovenian Solomon Islands Pidgin Spanish Sranantongo Swahili Swahili (Congo) Swati Swedish Tagalog Tahitian Tamil Tatar Telugu Tetun Dili Thai Tigrinya Tiv Tojolabal Tok Pisin Tshiluba Tsonga Tswana Turkish Twi Tzotzil Ukrainian Umbundu Venda Vietnamese Wallisian Waray-Waray Wolaita Xhosa Yoruba Zande Zulu\nNnipa binom ntumi nhu sɛ Dawid ne Goliat asɛm no yɛ ampa anaasɛ anansesɛm. Bere a worekenkan wɔn ho asɛm wɔ nhoma yi mu no, saa adwene no baa wo tirim anaa? Ɛnde, ma yensusuw nsɛmmisa mmiɛnsa a edidi so yi ho.\n1 | Enti onipa bi tenten betumi adu anammɔn nkron ne fã (mita 2.9)?\nBible ka sɛ na Goliat “tenten yɛ basafa asia ne nsateakwaa akron.” (1 Samuel 17:4) Basafa baako yɛ nnɛyi sɛntimita 44.5; saa ara na nsateakwaa baako nso yɛ nnɛyi sɛntimita 22.2. Enti sɛ woka ne nyinaa bom a, wubenya anammɔn nkron ne fã anaa mita 2.9. Ebinom ka sɛ Goliat tenten ntumi nyɛ saa da, nanso wo deɛ susuw wei ho hwɛ: Nnansa yi mpo, nipa a wɔahu sɛ ɔware paa wɔ wiase nyinaa no tenten bɛboro mita 2.7. Enti wohwɛ a ɛyɛ biribi a ɛkyɛn so sɛ Goliat tenten bɛboro wei so bɛyɛ sɛ sɛntimita 15 pɛ? Ná Goliat fi Refaim abusua mu, na na mmarima a wɔwɔ saa abusua no mu agye din sɛ wɔyɛ nnipa a wɔsoso woware paa. Bɛyɛ mfe 1300 ansa na Yesu reba no, Egyptfo kyerɛwtohɔ bi kaa sɛ na Kanaan akofo bi yɛ abran. Ná wɔn tenten bɛboro anammɔn 8 (mita 2.4). Enti Goliat tenten no nyɛ biribi a ɛyɛ nwonwa boro so.\n2 | Dawid yɛ onipa a ɔtenaa ase ankasa?\nAbenfo abɔ mmɔden sɛ wɔbɛma Ɔhene Dawid ayɛ te sɛ anansesɛm mu nipa bi, nanso anyɛ yiye. Wɔn a wotutu fam hwehwɛ tetefo nneɛma mu no ahu ɔbo bi a wɔakyerɛw so “Dawid fie.” Bio nso, Yesu Kristo kaa Dawid ho asɛm sɛ ɔyɛ onipa a ɔtenaa ase ankasa. (Mateo 12:3; 22:43-45) Wɔka Yesu ho asɛm sɛ ɔno ne Mesia no, na wɔde abusua mmienu ho anato foa saa nokwasɛm yi so sɛ Yesu fi Ɔhene Dawid abusua mu. (Mateo 1:6-16; Luka 3:23-31) Wei di adanse sɛ Dawid yɛ onipa a ɔtenaa ase ankasa.\n3 | Enti nea wɔaka ho asɛm wɔ Bible mu no sii wɔ baabi pɔtee ampa?\nBible ka sɛ ɔko no kɔɔ so wɔ Ela Bon mu. Ɛnyɛ ɛno nko, ɛsan nso kyerɛ baabi pɔtee a ɔko no kɔɔ so. Ná Filistifo no mpasua wɔ nkurow mmienu bi a na ɛda mmepɔw so ntam; Soko ne Aseka. Ná Israelfo nso wɔ bon no fã nohoa. Enti baabi a wodii ako no wɔ hɔ ankasa?\nObi kɔɔ hɔ nnansa yi ara kɔhwehwɛɛ hɔ, na nea ɔkae ni: “Nea odii yɛn anim de yɛn kyinkyinii no, na ɔnyɛ nyamesomni. Ɔde yɛn kɔɔ Ela Bon no mu. Yɛkɔɔ bepɔw bi so, na bere a yɛrehwɛ bon no mu no, ɔma yɛkenkan 1 Samuel 17:1-3. Afei ɔde ne nsa kyerɛɛ hɔ kaa sɛ: ‘Mo benkum so yɛ Soko amanfo. Mo nifa so yɛ Aseka amanfo. Nkurow mmienu a mo ani tua yi ntam na Filistifo no bɔɔ wɔn mpasua. Enti baabi a yegyina yi betumi ayɛ baabi na Israelfo no mpasua wɔ.’ Enti mekaa no me tirim sɛ gyama ɛha na na Dawid ne Saul gyina no. Afei yesian kɔɔ bon no mu, na yetwaa nsu bi a na ayow a na abo gugu mu. Bere a yegyina hɔ no, mekaee sɛnea Dawid kotow sesaa mmosea toromtorom nnum a ɔde emu baako kum Goliat no.” Nnipa pii kɔhwɛ hɔ a, ɛma wɔn ani gye sɛnea Bible tumi ka biribi ho asɛm pɛɛpɛɛ no ho. Saa ara na nea ɔkɔhwehwɛɛ hɔ no nso ani gyee.\nBiribiara nni hɔ a yebetumi agyina so aka sɛ Dawid ne Goliat asɛm no nyɛ nokware. Ɛka nnipa a wɔtenaa ase ankasa ne mmeae pɔtee ho asɛm. Nea ɛsen biara no, ɛka Onyankopɔn Asɛm ho. Enti yebetumi aka sɛ efi Onyankopɔn ankasa hɔ, Obi a “ontumi nni atoro.”—Tito 1:2; 2 Timoteo 3:16.


Joël 2 BDS - Yoɛl 2 AKCB\n1Hyɛn torobɛnto no wɔ Sion;\nhyɛn abɛn no wɔ me bepɔw kronkron no so.\nMa wɔn a wɔte asase no so nyinaa ho mpopo,\nefisɛ Awurade da no reba,\nna abɛn koraa.\n2Sum ne kusukuukuu da.2.2 Sum…da. Sum yɛ daa daa adiyisɛm a wɔka fa Awurade da no ho. (Amos 5.18; Sef 1.15).\nOmununkum ne sum kabii da.\nSɛnea adekyee hann trɛtrɛw wɔ mmepɔw so no,\nsaa ara na asraafo a wɔdɔɔso na wɔyɛ den ba no te.\nWonhuu wɔn sɛso bi da,\nna wɔrenhu ne sɛso nso da.\n3Ogya rehyew wɔ wɔn anim,\nogyatannaa dɛw wɔ wɔn akyi,\nasase a ɛda wɔn anim no te sɛ Eden turo,\nnea ɛda wɔn akyi no te sɛ nweatam,\nhwee nguan wɔn.\n4Wɔte sɛ apɔnkɔ.\nWohuruhuruw te sɛ apɔnkɔsotefo asraafo.\n5Wɔyɛ gyegyeegye te sɛ nteaseɛnam\nna wotu fa mmepɔw atifi,\nwɔte sɛ ogyatannaa a ɛhyew nwuraguanee\nwɔte sɛ asraafo akantinka a wɔrekɔ ɔsa.\n6Aman ani bɔ wɔn so a, ehu bɔ wɔn;\nna wɔn anim hoa.\n7Wɔko kɔ wɔn anim te sɛ akofo;\nwɔforo afasu te sɛ asraafo\nna wɔn nyinaa kɔ wɔn anim tee,\nna wɔmman benkum anaa nifa.\n8Wontwintwan wɔn ho wɔn ho anan mu;\nobiara nantew kɔ nʼanim tee.\nWobu fa abandennen so,\nna wɔpem kɔ wɔn anim ara.\n9Wɔtow hyɛ kuropɔn no so\nwotu mmirika fa afasu no so\nwɔforo kɔ afi mu,\nwɔfa mfɛnsere mu te sɛ akorɔmfo.\n10Asase wosow wɔ wɔn anim,\nna ɔsoro hinhim.\nOwia ne ɔsram duru sum,\nna nsoromma nhyerɛn bio.\n11Awurade bobɔ mu\nde di nʼasraafo no anim.\nNʼakofo no dɔɔso bebree,\nahoɔdenfo ne wɔn a wodi nʼahyɛde so.\nAwurade da no yɛ kɛse na ɛyɛ hu;\nhena na obetumi agyina ano?\n12“Na afei,” sɛnea Awurade se ni,\n“San fa wo koma nyinaa bra me nkyɛn,\nwɔ akɔnkyen, osu ne awerɛhow mu.”\n13Sunsuan wo koma\nna ɛnyɛ wo ntade mu.\nSan bra Awurade wo Nyankopɔn nkyɛn,\nefisɛ, ɔyɛ ɔdomfo, ne yam ye.\nNe bo kyɛ fuw na ne dɔ boro so,\nna ɛnyɛ no anigye sɛ ɔtwe yɛn aso.\n14Hena na onim? Ebia ɔbɛsesa nʼadwene na wahu mmɔbɔ\nna wagyaw nhyira,\na ɛyɛ aduan ne ahwiesa afɔrebɔde\na mode ma Awurade mo Nyankopɔn no.\n15Hyɛn torobɛnto wɔ Sion!\nMommɔ akɔnkyen kronkron ho dawuru,\n16Mommoaboa nnipa no ano\nmontew nhyiamu no ho na ɛnyɛ kronkron;\nmmofra ne mmea a wɔrema nufu ano.\nMa ayeforo ne ayeforokunu mfi wɔn pia mu mmra.\n17Asɔfo a wɔsom wɔ Awurade anim no,\nnsu wɔ afɔremuka no ne abrannaa no ntam;\nna wɔnka se, “Awurade fa wo nkurɔfo ho kyɛ wɔn.\nMma wʼagyapade nyɛ ahohorade\nanaa fɛwdi wɔ aman no mu.\nAdɛn nti na ɛsɛ sɛ wubisa wɔ nnipa no mu se,\n‘Wɔn Nyame no wɔ he?’ ”\n18Na Awurade bɛtwe ninkunu wɔ nʼasase ho\nna ne nkurɔfo ayɛ no mmɔbɔ.\n19Awurade bebua se,\n“Merebrɛ mo aduan, nsa foforo ne ngo,\na ɛbɛso mo ama moamee pintinn.\nMerenyɛ mo ahohorade\nmma aman no bio.\n20“Mɛpam atifi fam asraafo no afi wo nkyɛn akɔ akyirikyiri,\nmepia wɔn akɔ asase a awo na ɛyɛ kesee so.\nNifa dɔm no bɛmem wɔ Nkyene Po no mu,\nna kyidɔm no bɛmem wɔ Ntam Po no mu.\nNa afunu no bɛbɔn\nna ne nka betu.”\nNokware wayɛ nneɛma akɛse!\n21Munnsuro, me nkurɔfo!\nMomma mo ani nnye, na monsɛpɛw mo ho.\nNokware Awurade ayɛ nneɛma akɛse.\n22Munnsuro, mo wuram mmoa!\nEfisɛ sare so adidibea reyɛ frɔmfrɔm.\nNnua no resow wɔn aba;\nborɔdɔma ne bobe nso resow wɔn aba.\n23Momma mo ani nnye, mo Sion mma,\nMunni ahurusi wɔ Awurade mo Nyankopɔn mu,\nefisɛ watɔ asusowsu ama mo,\nne nokwaredi nti.\nWatɔ osu bebree ama mo\nwɔ ne bere mu te sɛ kan no.\n24Aduan bɛyɛ awiporowbea hɔ ma,\nnsa foforo ne ngo bebu so wɔ kyi amoa mu.\n25“Mɛhyɛ mo anan mu,\nmfe dodow a mmoadabi bɛsɛee mo nneɛma,\nmmoadabi akɛse ne nkumaa,\nne wɔn a aka no nyinaa,\nme dɔm a mesomaa wɔn baa mo so no.\nna mubeyi Awurade mo Nyankopɔn din ayɛ.\nƆno na wayɛ anwonwade ama mo;\nme nkurɔfo ani renwu bio.\n27Afei, mubehu sɛ, mewɔ Israel,\nmubehu sɛ mene Awurade, mo Nyankopɔn,\nna obiara nni hɔ sɛ me;\nMe nkurɔfo ani renwu bio da.”\n28“Na akyiri no,\nmehwie me honhom agu nnipa nyinaa so,\nmo nkwakoraa bɛsoso adae,\nmo mmerante benya anisoadehu.\n29Saa mmere no mu no,\nmehwie me Honhom agu\nmʼasomfo so, mmarima ne mmea.\n30Mɛyɛ anwonwade wɔ ɔsoro ne asase so,\nmede mogya, ogya ne wusiw kumɔnn.\n31Ansa na Awurade da kɛse no bɛba no, owia beduru sum na ɔsram nso ayɛ sɛ mogya.\n32Na obiara a ɔbɔ Awurade din no,\nwobegye no nkwa.\nEfisɛ nkwagye bɛba\nama wɔn a wɔanya wɔn ti adidi mu\na Awurade afrɛ wɔn\nwɔ Sion bepɔw so ne Yerusalem nyinaa,”\nsɛnea Awurade aka no.\nAKCB : Yoɛl 2


Tesalonikafo I 4 NA-TWI - Asetena a ɛsɔ Onyankopɔn ani - Bible Gateway\nTesalonikafo I 3Tesalonikafo I 5\nTesalonikafo I 4 Nkwa Asem (NA-TWI)\n4 Anuanom, asɛm a etwa to ne sɛ, musuaa ɔkwan pa a ɛsɛ sɛ mofa so tena ase a ɛbɛsɔ Onyankopɔn ani. Na saa pɛpɛɛpɛ na morebɔ mo bra. Enti yɛde yɛn Awurade Yesu din srɛ, hyɛ mo sɛ, monyɛ mma ɛmmoro nea moreyɛ mprempren no mu. 2 Munim nkyerɛkyerɛ a ɛnam Awurade Yesu tumi nti, yetumi kyerɛkyerɛɛ mo. 3 Eyi yɛ Onyankopɔn pɛ a ɔwɔ ma mo. Ɔpɛ sɛ moyɛ kronkron na motwe mo ho fi aguamammɔ ho. 4 Ɛsɛ sɛ musua sɛnea mohyɛ mo ho so na obiara atumi ne ne yere atena kronnyɛ ne anuonyam so. 5 Monntena ase akɔnnɔ anibere so te sɛ wɔn a wonnim Onyankopɔn.


Nea Enti a Ɛnsɛ sɛ Wukum Wo Ho\nKENKAN WƆ Afrikaans Albanian Amharic Arabic Armenian Azerbaijani Azerbaijani (Cyrillic) Bengali Bulgarian Cebuano Chichewa Chinese Mandarin (Simplified) Chinese Mandarin (Traditional) Chitonga Cibemba Croatian Czech Danish Dutch Efik English Estonian Ewe Finnish French Georgian German Greek Hebrew Hiligaynon Hindi Hungarian Icelandic Igbo Iloko Indonesian Italian Japanese Kannada Kinyarwanda Kirghiz Kirundi Korean Lingala Lithuanian Macedonian Malagasy Malayalam Maltese Nepali Norwegian Oromo Polish Portuguese Punjabi Romanian Russian Sepedi Serbian Serbian (Roman) Sesotho (Lesotho) Shona Silozi Sinhala Slovak Slovenian Spanish Swahili Swedish Tagalog Tahitian Tamil Thai Tigrinya Tsonga Tswana Turkish Twi Ukrainian Urdu Vietnamese Xhosa Zulu\nWUHYIA Diana * a, wubehu sɛ ɔyɛ ɔbaa nyansafo, n’anim te na ɔpɛ nnipa. Nanso ne mu deɛ, awerɛhoɔ ne yawdi nko ara. Eyi akɔ so nna pii. Diana ka sɛ: “Da biara biribi yɛ me sɛ minkum me ho. Minni wiase koraa a, anka ɛyɛ.”\n“Nhwehwɛmu bi abɛtɔ dwa sɛ, sɛ nipa baako kum ne ho a, wobɛhwɛ mu no na nnipa 200 na anka wɔrekum wɔn ho, na ɛbaa nnipa 400 nso tirim sɛ wɔnyɛ saa.”—THE GAZETTE, MONTREAL, CANADA.\nDiana ka sɛ ɔrenkum ne ho da. Nanso ɛtɔ da a, onhu nea enti koraa a ɛsɛ sɛ ɔkɔ so tena wiase. Ɔka sɛ: “Me yam a, anka manya akwanhyia awu afiri wiase. Mabehu sɛ owuo yɛ yɔnkoɔ; ɔnyɛ tamfo.”\nNnipa pii te sɛ Diana. Ebinom ayɛ sɛ anka wobekum wɔn ho. Ebi mpo koraa deɛ ɛkaa dɛ na anka wɔkaa wɔn ano aduro. Animdefo kyerɛ sɛ nnipa dodow no ara a wɔyɛ sɛ wobekum wɔn ho no, ɛnyɛ owuo na wɔpɛ sɛ wowu, mmom wɔde retwa wɔn amanehunu so. Yebetwa no tiaa a, nea wonim ara ne sɛ ɔbrɛ twa wuo. Nea aka ne sɛ wɔbehu nea enti a ɛnsɛ sɛ wɔkum wɔn ho.\nEhia wo a nwu. Yɛnhwɛ nneɛma mmiɛnsa a enti ɛnsɛ sɛ wukum wo ho.\nATOSƐM: Wode w’ano bɔ so mpo a, ɛhyɛ nkurɔfo kutupa sɛ wɔnkɔsɔ nhwɛ.\nNOKWASƐM: Sɛ obi ayɛ n’adwene sɛ obekum ne ho na wo ne no bɔ ho nkɔmmɔ a, otumi sesa n’adwene.\n^ nky. 3 Ɛnyɛ ne din ankasa.


Ná Hiob Yɛ Onipa Bɛn? | Nea Mmofra Betumi Asua Afi Bible Mu\nKENKAN WƆ Acholi Afrikaans Albanian American Sign Language Amharic Arabic Armenian Azerbaijani Azerbaijani (Cyrillic) Basque Bassa (Cameroon) Batak (Karo) Bicol Bislama Boulou British Sign Language Bulgarian Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chuabo Cibemba Colombian Sign Language Croatian Czech Dangme Danish Dutch Ecuadorian Sign Language Edo Efik English Estonian Ewe Fijian Finnish Fon French Ga Galician Garifuna Georgian German German Sign Language Greek Guarani Gun Haitian Creole Hausa Herero Hiligaynon Hindi Hmong (White) Hungarian Iban Ibinda Igbo Iloko Indonesian Irish Isoko Italian Italian Sign Language Kabiye Kabuverdianu Kannada Karen (S'gaw) Kazakh Kekchi Kikaonde Kikongo Kikuyu Kimbundu Kinyarwanda Kirghiz Kiribati Kirundi Kisonge Kongo Korean Kwangali Kwanyama Latvian Lhukonzo Lingala Lithuanian Lomwe Low German Luganda Luo Macedonian Macua Malagasy Malay Malayalam Mam Marathi Maya Mazatec (Huautla) Mixe Moore Myanmar Nahuatl (Central) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Ngabere Nias Nigerian Pidgin Norwegian Nyungwe Nzema Okpe Ossetian Otetela Pangasinan Pidgin (Cameroon) Polish Ponapean Portuguese Portuguese (Portugal) Punjabi Quechua (Ancash) Quechua (Ayacucho) Quechua (Cuzco) Quiche Quichua (Chimborazo) Quichua (Imbabura) Romanian Russian Samoan Sango Sena Sepedi Serbian Serbian (Roman) Sesotho (South Africa) Seychelles Creole Shona Sinhala Slovak Slovenian Spanish Sranantongo Sunda Swahili Swati Swedish Tagalog Tahitian Tamil Tandroy Tarascan Tatar Telugu Thai Tiv Tojolabal Totonac Tshwa Tsonga Tswana Turkish Twi Tzeltal Tzotzil Ukrainian Urhobo Uruund Valencian Venda Vezo Vietnamese Waray-Waray Wayuunaiki Wolaita Xhosa Yoruba Zapotec (Lachiguiri) Zulu\nNá Hiob Yɛ Onipa Bɛn?\nPapa bi tenaa kurow bi a yɛfrɛ no Us. Ná ɔsom Yehowa. Ne din de Hiob. Ná ɔwɔ sika pii, na na n’abusua yɛ kɛse. Ná ne tirim nyɛ den. Ɔboaa ahiafo, mmaa a wɔn kununom awu, ne mmofra a wonni maame ne papa. Esiane sɛ na Hiob yɛ nneɛma pa nti, na adebɔne biara rento no da anaa?\nNea na Hiob reyɛ nyinaa, sɛɛ na Satan Ɔbonsam rehwɛ no. Nso na Hiob nnim. Yehowa bisaa Satan sɛ: ‘Woahu m’akoa Hiob? Obiara nte sɛ ɔno wɔ asase so. Mekasa kyerɛ no a otie, na ɔyɛ adepa.’ Ɛnna Satan buaa sɛ: ‘Ɛyɛ ampa, minim sɛ Hiob tie w’asɛm. Adeɛ yi woabɔ ne ho ban na woahyira no. Woama no asase ne nyɛmmoa. Wopɛ a, gye ne nyinaa na wubehu sɛ ɔrensom wo bio.’ Yehowa nso kaa sɛ: ‘Wubetumi asɔ Hiob ahwɛ, nanso hwɛ na woankum no.’ Adɛn na Yehowa maa kwan ma Satan sɔɔ Hiob hwɛe? Efisɛ na Yehowa gye di paa sɛ Hiob bedi nokware.\nSatan fii ase de ɔhaw bebree baa Hiob so. Nea edi kan, ɔmaa nkurɔfo bi a wɔfrɛ wɔn Sabafo bewiaa Hiob anantwi ne ne mfurum nyinaa. Ɛno akyi no, ogya hyew Hiob nguan nyinaa. Afei nkurɔfo bi a yɛfrɛ wɔn Kaldeafo bewiaa ne yoma nyinaa. Wɔsan kunkum Hiob nkoa a na wɔrehwɛ ne mmoa so no. Afei, ɔhaw kɛse bi baa Hiob so. Ná Hiob mma nyinaa ahyia baabi regye wɔn ani, ɛnna dan no bu guu wɔn nyinaa so kunkum wɔn. Ɛyɛɛ Hiob yaw paa, nanso wannyae Yehowa som.\nNá Satan ayɛ n’adwene sɛ ɔbɛma Hiob abrɛ akyɛn nea ato no no. Enti ɔmaa Hiob ho nyinaa yɛɛ kuru. Wei maa Hiob honam nyinaa yɛɛ no yaw paa. Ná onnim nea enti a saa nneɛma yi nyinaa ato no. Nanso, ɔkɔɔ so ara som Yehowa. Onyankopɔn huu nea na Hiob refa mu nyinaa, na ɛma ɔpɛɛ Hiob asɛm.\nSatan san maa mmarima mmiɛnsa kɔsɔɔ Hiob hwɛe. Wɔka kyerɛɛ no sɛ: ‘Ɛbɛyɛ sɛ woayɛ bɔne bi na wopɛ sɛ wode sie. Enti Onyankopɔn na ɔretwe w’aso.’ Ɛnna Hiob kaa sɛ: ‘Menyɛɛ bɔne biara.’ Nanso Hiob nyaa adwene sɛ ɛyɛ Yehowa na ɔde ɔhaw no aba ne so. Na ɔsan kaa sɛ Onyankopɔn ne no anni no yiye.\nWɔrekasa nyinaa na aberante bi a yɛfrɛ no Elihu te hɔ dinn retie wɔn. Afei Elihu kaa sɛ: ‘Nea mo nyinaa reka no nyɛ nokware. Yehowa yɛ kɛse sen sɛnea yebetumi ate ase. Ɔrentumi nyɛ adebɔne da. Ohu ade nyinaa, na sɛ obi refa ɔhaw bi mu a, ɔboa no.’\nAfei Yehowa ne Hiob kasae. Obisaa Hiob sɛ: ‘Bere a mebɔɔ ɔsoro ne asase no, na wowɔ he? Adɛn nti na woreka sɛ me ne wo anni no yiye? Worekasa deɛ, nanso wunnim nea woreka.’ Hiob gyee ne mfomso toom, enti ɔkaa sɛ: ‘Manyɛ no yiye. Ná mate wo ho asɛm, nanso afei na mahu wo yiye. Biribiara nni hɔ a worentumi nyɛ. Mepa wo kyɛw, manka no yiye.’\nSɔhwɛ a ɛbaa Hiob so no baa awiei. Yehowa maa Hiob nyaa ahoɔden bio. Afei ɔmaa no nneɛma bebree sen nea na ɔwɔ kan no. Hiob nyin kyɛe na onyaa anigye nso. Bere a na nneɛma mu yɛ den ma Hiob mpo no, otiee Yehowa. Enti Yehowa nso hyiraa no. Wo nso, wubesuasua Hiob na woakɔ so asom Yehowa ɛmfa ho ɔhaw biara a ɛbɛto wo?\n“Moate Hiob boasetɔ no ho asɛm na moahu nea Yehowa ma efii mu bae.”—Yakobo 5:11\nNsɛmmisa: Sɔhwɛ bɛn na Satan de baa Hiob so? Nneɛma pa bɛn na Yehowa yɛ maa Hiob?\nHiob Ho Bible Krataa\nHiob nhwɛso no ma yɛnya akokoduru a yɛde bɛgyina ɔhaw biara a ɛto yɛn no ano. Bible krataa yi bɛma woate saa asɛm no ase. Twe bi.\nBIBLE NHOMA NNIANIM NSƐM VIDEO\nHiob Nhoma no Nnianim Nsɛm\nWɔn a wɔdɔ Yehowa nyinaa behyia sɔhwɛ. Hiob asɛm no ma yenya awerɛhyem sɛ yebetumi adi Yehowa nokware wɔ sɔhwɛ biara mu na yɛagye Yehowa tumidi atom.


Onyankopɔn Ahenni—Wosua Bible a, Wobɛhu Nea Enti a Ɛsɛ sɛ Ɛhia Wo\nƆwɛn-Aban | October 2014\nKENKAN WƆ Afrikaans Albanian Amharic Arabic Armenian Aymara Azerbaijani Azerbaijani (Cyrillic) Bicol Bulgarian Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitumbuka Cibemba Croatian Czech Danish Dutch Efik English Estonian Ewe Finnish French Ga Georgian German Greek Greenlandic Guarani Gun Haitian Creole Hebrew Hiligaynon Hmong (White) Hungarian Icelandic Igbo Iloko Indonesian Italian Japanese Kazakh Kikaonde Kikuyu Kiluba Kimbundu Kinyarwanda Kirghiz Kirundi Kisi Kisonge Kongo Korean Krio Latvian Lingala Lithuanian Luganda Luo Macedonian Malagasy Malay Maltese Maya Mazatec (Huautla) Mongolian Moore Myanmar Nepali Ngabere Norwegian Nyaneka Nzema Oromo Ossetian Otetela Pangasinan Papiamento (Aruba) Papiamento (Curaçao) Polish Portuguese Punjabi Quechua (Bolivia) Rarotongan Romanian Russian Sango Sepedi Serbian Serbian (Roman) Sesotho (Lesotho) Shona Silozi Sinhala Slovak Slovenian Spanish Sranantongo Swahili Swahili (Congo) Swedish Tagalog Tahitian Tatar Thai Tigrinya Tshiluba Tsonga Tswana Turkish Twi Ukrainian Umbundu Vietnamese Wayuunaiki Xhosa Zande Zulu\nASƐM A ƐDA SO | ONYANKOPƆN AHENNI—ADƐN NTI NA ƐSƐ SƐ ƐHO HIA WO?\nOnyankopɔn Ahenni—Nea Enti a Ɛsɛ sɛ Ɛho Hia Wo\nYɛreka ba yi nyinaa, ebia woahu sɛ Onyankopɔn Ahenni no ho hia Yehowa Adansefo paa. Bere a wohuu nhyira a Onyankopɔn Ahenni de bɛba daakye no, ɛbɛyɛ sɛ w’ani gyei. Nanso, ebia na wonhu sɛ saa bɔhyɛ no bɛbam anaasɛ ɛremma mu.\nSɛ saa na ɛyɛ wo a, mma no nhaw wo, efisɛ wote biribi a, ɛsɛ sɛ wohwehwɛ mu yiye ansa na woagye adi. (Mmebusɛm 14:15) Biribi saa na tete Beroiafo nso yɛe. * Bere a wɔtee Onyankopɔn Ahenni ho asɛmpa no, wɔgye toom. Nanso, ɛnyɛ sɛ na ɛyɛ wɔn asom dɛ kɛkɛ ntia. Mmom, na wɔto wɔn bo ase hwehwɛ Kyerɛwnsɛm no mu “hwɛ sɛ nsɛm no te saa anaa.” (Asomafo Nnwuma 17:11) Ɛno kyerɛ sɛ Beroiafo no de asɛmpa a wɔtee no totoo Kyerɛwnsɛm no ho. Ɛno maa wɔhuu sɛ asɛmpa a wɔtee no fi Onyankopɔn Asɛm mu ampa.\nYehowa Adansefo ani bɛgye ho sɛ wo nso wobɛyɛ saa. Yɛne nkurɔfo sua Bible a yɛnnye sika. Enti sɛ wopɛ a, yɛbɛboa wo ama wode nea Yehowa Adansefo ka fa Onyankopɔn Ahenni ho no atoto nea Bible kyerɛkyerɛ no ho.\nSɛ wosua Bible a, ɛnyɛ Onyankopɔn Ahenni no ho ade nko ara na wobɛhu. Wobɛsan anya nsɛmmisa a ɛho hia paa no ho mmuae. Ebi ni:\nƐyɛɛ dɛn na yɛbaa wiase?\nDɛn nti na yɛwɔ wiase?\nAdɛn nti na Onyankopɔn ma yɛhu amane?\nYɛwu a, ɛhe na yɛkɔ?\nAsase yi bɛsɛe anaa?\nDɛn na ɛma anigye ba abusua mu?\nWosua Bible a, mfaso kɛse a wobɛnya ne sɛ, ɛbɛma ‘woabɛn Onyankopɔn.’ (Yakobo 4:8) Sɛ wobɛn Onyankopɔn a, wobɛhu sɛ Onyankopɔn Ahenni no bɛma woanya nneɛma pa pii nnɛ de akosi daa. Bere a Yesu rebɔ n’Agya mpae no, ɔkaa sɛ: “Eyi ne daa nkwa, sɛ [wɔbɛhu] wo, nokware Nyankopɔn koro pɛ no, yiye, ne nea wosomaa no no, Yesu Kristo.”—Yohane 17:3.\n^ nky. 4 Ná Beroia yɛ kurow a ɛwɔ tete Makedonia.\nNea Enti a Onyankopɔn Ahenni Som Bo Ma No\nFolake yɛ abaayewa a wadi mfe du. Nnansa yi ara, wɔmaa no dwumadi wɔ sukuu sɛ ade a n’ani gye ho paa wɔ wiase no, ɔnkyerɛw ho asɛm. Folake kyerɛw nea enti a n’ani gye ho sɛ ɔbɛka Onyankopɔn Ahenni ho asɛm akyerɛ nkurɔfo.\nƆkyerɛwee sɛ, “Onyankopɔn Ahenni yɛ aban ankasa. Nanso wontumi mfa w’ani nhu. Wohyɛ ahwehwɛniwa mpo a, worenhu!”\nNhyira a Ahenni no de bɛba no, Folake kyerɛw emu nea n’ani gye ho paa ho asɛm. Ɔtoaa so kaa ɔhaw a Ahenni no bɛyi afi hɔ no bi ho asɛm. Ɔkyerɛwee sɛ: “Sɛ mehu sɛ nkurɔfo deda abɔnten, na ɔkɔm kunkum mmofra wɔ wiase baabiara a, ɛma me werɛ how paa. Nanso sɛ mekenkan Yesaia 65:21 a, na m’ani asan agye.” Nnipa a Onyankopɔn Ahenni bɛdi wɔn so no, saa Kyerɛwsɛm no ka wɔn ho asɛm sɛ: “Wobesisi adan atena mu na wɔayeyɛ bobe nturo adi mu aba.”\nFolake san kyerɛwee sɛ ɔretwɛn bere a Onyankopɔn nam n’Ahenni no so bɛyi nyarewa nyinaa afi hɔ. Ɔde Adiyisɛm 21:4 baa n’asɛm no mu. Ɛhɔ ka sɛ Onyankopɔn bɛpopa nnipa “aniwam nusu nyinaa, na owu nni hɔ bio, na awerɛhow ne osu ne yaw nso nni hɔ bio.” Bere a Folake rewie n’asɛm no, ɔka sii so dua sɛ ade a n’ani gye ho paa wɔ wiase ne sɛ ɔbɛka Yehowa ne n’Ahenni ho asɛm. Abaayewa yi asɛm ma yɛhu no pefee sɛ Onyankopɔn Ahenni da ne koma so paa!\nƐhe na Yebenya Nsɛmmisa a Ɛho Hia Paa no Ho Mmuae?\nW’adwene yɛ wo sɛ nyansahu, nyansapɛ, anaa Bible?\nHwɛ Bible adesua ho nsɛm a nkurɔfo taa bisa ne ɛho mmuae.\nASƐM A ƐDA SO Adɛn Nti na Ɛsɛ sɛ Onyankopɔn Ahenni Ho Hia Wo?\nASƐM A ƐDA SO Onyankopɔn Ahenni—Nea Enti a Ɛho Hia Yesu\nASƐM A ƐDA SO Onyankopɔn Ahenni—Nea Enti a Ɛsɛ sɛ Ɛho Hia Wo\nYEHOWA DANSENI BI NE OBI BƆ NKƆMMƆ Bere Bɛn na Onyankopɔn Ahenni Fii Ase Dii Tumi?—Ɔfã 1\nBIBLE TUMI SESA NNIPA Me Nko Ara Me Ho na na Medwene\nText Baabi a wubetumi atwe nneɛma akenkan ƆWƐN-ABAN October 2014 | Onyankopɔn Ahenni—Adɛn Nti na Ɛsɛ sɛ Ɛho Hia Wo?\nAudio Baabi a wubetumi atwe nneɛma abɔ atie ƆWƐN-ABAN October 2014 | Onyankopɔn Ahenni—Adɛn Nti na Ɛsɛ sɛ Ɛho Hia Wo?\nOctober 2014 | Onyankopɔn Ahenni—Adɛn Nti na Ɛsɛ sɛ Ɛho Hia Wo?\nƆWƐN-ABAN October 2014 | Onyankopɔn Ahenni—Adɛn Nti na Ɛsɛ sɛ Ɛho Hia Wo?


Ɛsɛ Sɛ Ɔbarima Ne Ne Yɔnko Barima Da? Sɛ Ɔbarima Bi Nya Ne Yɔnko Barima Ho Akɔnnɔ a, Ɛyɛ Bɔne? | Mmabun\nKENKAN WƆ Afrikaans Albanian American Sign Language Amharic Arabic Arabic (Lebanon) Armenian Azerbaijani Azerbaijani (Cyrillic) Brazilian Sign Language Bulgarian Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitumbuka Cibemba Croatian Czech Danish Dutch Efik English Estonian Ewe Fijian Finnish French French Sign Language Ga Georgian German Greek Greenlandic Haitian Creole Hausa Hebrew Hiligaynon Hindi Hindi (Roman) Hungarian Iban Icelandic Igbo Iloko Indonesian Isoko Italian Italian Sign Language Japanese Kikongo Kinyarwanda Kirundi Korean Latvian Lingala Lithuanian Macedonian Malagasy Malay Malayalam Maltese Moore Myanmar Norwegian Oromo Ossetian Papiamento (Curaçao) Polish Portuguese Portuguese (Portugal) Romanian Russian Sepedi Serbian Serbian (Roman) Sesotho (Lesotho) Shona Sinhala Slovak Slovenian Spanish Swahili Swedish Tagalog Tamil Tatar Telugu Tetun Dili Thai Tiv Tojolabal Tsonga Tswana Turkish Twi Ukrainian Umbundu Urhobo Vietnamese Xhosa Yoruba Zulu\nNokwasɛm: Mpɛn pii no, sɛ ɔbarima bi nya ne yɔnko barima ho akɔnnɔ, anaa ɔbaa bi nya ne yɔnko baa ho akɔnnɔ a, saa akɔnnɔ no ntena hɔ nkyɛ.\nLisette a wadi mfe 16 no nso huu no saa. Bere bi, onyaa ababaa bi ho akɔnnɔ. Ɔkaa sɛ: “Bere a yɛresua abɔde a nkwa wom ho ade wɔ sukuu no, mihui sɛ obi du ne mmabunbere mu a ahoɔdennuru bi a ɛwɔ ne mogya mu a ɛma onya atenka ahorow no, emu sakrasakra pa ara. Migye di pa ara sɛ, sɛ anka mmerante ne mmabaa pii nim sɛnea wɔn nipadua yɛ adwuma a anka wɔbɛte ase sɛ, sɛ ɔbarima bi nya ne yɔnko barima ho akɔnnɔ a, akɔnnɔ a ɛte saa betumi atew akɔ ntɛm ara. Wei bɛma wɔahu sɛ ɛnsɛ sɛ wɔne wɔn ho da.”\nƐsɛ sɛ mmerante ne mmabaa nyinaa paw nea wɔbɛyɛ. Wobetumi apaw sɛ, adwene a enni nnyinaso a nnipa pii wɔ wɔ ɔbarima ne ɔbea nna ho no, wobegye atom, anaasɛ abrabɔ pa ho afotu a ɛwɔ Onyankopɔn Asɛm mu no, ɛno na wɔde bɛyɛ adwuma\nNanso sɛ woyɛ ɔbarima na wo yɔnko barima ho akɔnnɔ a wowɔ no abɛtena wo so nso ɛ? Anaa woyɛ ɔbaa na wo yɔnko baa ho akɔnnɔ a wowɔ no nkɔ da nso ɛ? Dɛn na wobɛyɛ? Sɛ Onyankopɔn ka sɛ ɛnsɛ sɛ ɔbarima bi a ɔte saa ne mmarima da, anaa ɔbaa a ɔte saa ne mmaa da a, ɛno kyerɛ sɛ Onyankopɔn tirim yɛ den anaa?\nSɛ saa na wote nka a, nea ɛkyerɛ ne sɛ, wowɔ adwene bi a enni nnyinaso. Ɛne sɛ, nna ho akɔnnɔ biara a obi benya no, sɛ ɛte sɛn oo, sɛ ɛte sɛn oo, ɛsɛ sɛ otumi fa ɔkwan biara a ɔpɛ so dwudwo ano. Bible di yɛn ni efisɛ ɛma yɛn awerɛhyem sɛ yebetumi asi gyinae sɛ yɛremfa ɔkwan a ɛmfata so nnwudwo nna ho akɔnnɔ ano.—Kolosefo 3:5.\nNea Bible ka yi nyɛ biribi a yɛrentumi nni so. Sɛ ɛyɛ mmarima ne mmarima nna oo, sɛ ɛyɛ mmaa ne mmaa nna oo, sɛ ɛyɛ ɔbarima ne ɔbaa nna oo, afotu koro no ara na Bible de ma wɔn nyinaa. Ɛne sɛ: “Munguan aguamammɔ.” (1 Korintofo 6:18) Nea ɛte ne sɛ, wɔn a wɔmfa wɔn ho nhyɛ ɔbarima ne ɔbarima nna anaa ɔbaa ne ɔbaa nna mu no, wɔn nso hyia ɔbarima ne ɔbaa nna ho sɔhwɛ. Nanso wɔn mu ɔpepem pii a wɔpɛ sɛ wɔde Bible afotu yɛ adwuma no hyɛ wɔn akɔnnɔ so. Mmarima a wɔwɔ mmarima ho akɔnnɔ ne mmaa a wɔwɔ mmaa ho akɔnnɔ nso, sɛ wɔpɛ sɛ wɔsɔ Onyankopɔn ani a, ɛsɛ sɛ wɔhyɛ wɔn akɔnnɔ so saa ara.—Deuteronomium 30:19.\nBible kasa tia ɔbarima ne ɔbarima anaa ɔbaa ne ɔbaa nna? Bible ma afoforo nya wɔn a wɔde wɔn ho hyɛ ɔbarima ne ɔbarima anaa ɔbaa ne ɔbaa nna mu ho adwemmɔne?\nShare Share Sɛ Ɔbarima Bi Nya Ne Yɔnko Barima Ho Akɔnnɔ a, Ɛkyerɛ Sɛ Ɛsɛ Sɛ Ɔne Mmarima Da Anaa?


2 Petro 2 AKCB - אגרתו השנייה של פטרוס השליח 2 HHH\nAtoro Adiyifo No\n1Atoro adiyifo kɔɔ tetefo no mu, na saa ara nso na atoro adiyifo bɛba mo mu ara ne no. Wɔbɛma nkyerɛkyerɛ bɔne a nokware nni mu na wɔapa Owura a ogyee wɔn no, na ɛnam so ama ɔsɛe aba wɔn so prɛko pɛ. 2Nnipa bebree bɛfa akwammɔne so na esiane nea wɔyɛ no nti, nnipa bɛkasa atia nokware kwan no. 3Saa atoro adiyifo yi nam wɔn sikanibere so bɛto anansesɛm akyerɛ mo de apɛ mo so mfaso. Wɔn temmufo siesiee ne ho akyɛ, na saa ara nso na wɔn sɛefo no nso asɔre agyina.\n4Onyankopɔn amfa abɔfo a wɔyɛɛ bɔne no ho ankyɛ wɔn. Ɔtow wɔn guu asaman sum mu baabi, guu wɔn nkɔnsɔnkɔnsɔn, na ɛhɔ na wɔretwɛn atemmu no. 5Onyankopɔn amma tete wiase no amfa ne ho anni. Ɔmaa nsuyiri baa wɔn a na wonsuro Onyankopɔn no so. Wɔn a ogyee wɔn nkwa no ne Noa a ɔkaa trenee ho asɛm no ne nnipa baason bi. 6Onyankopɔn buu Sodom ne Gomora fɔ de ogya sɛee wɔn, de bɔɔ wɔn a wonsuro Onyankopɔn no kɔkɔ. 7Ogyee Lot a ɔyɛ ɔtreneeni no fii nnipa nnebɔneyɛfo nsam. 8Na saa ɔtreneeni no te saa nnipa nnebɔneyɛfo no mu; na afide a na saa nnipa no yɛ no adekyee ne adesae no haw no yiye. 9Sɛ ɛte saa de a, na ɛkyerɛ sɛ Awurade nim ɔkwan a ɔfa so gye nʼakyidifo fi ɔhaw mu, na onim ɔkwan a ɔfa so kora nnipa nnebɔneyɛfo, twe wɔn aso de twɛn atemmuda no. 10Ne titiriw no, eyi fa wɔn a wodi wɔn honam akɔnnɔ akyi na wɔpa Onyankopɔn tumi no ho.\nSaa atoro akyerɛkyerɛfo yi wɔ akokoduru na wommu anuonyamfo a wɔwɔ ɔsoro no, efisɛ wonsuro sɛ wɔyaw wɔn. 11Na abɔfo a wɔwɔ ahoɔden ne tumi sen saa atoro akyerɛkyerɛfo yi mpo nka nsɛmmɔne mmu wɔn atɛn wɔ Awurade anim. 12Nanso saa nnipa yi yɛ wɔn nneɛma te sɛ mmoa a wunni adwene, wɔwo wɔn sɛ wɔnkyere wɔn nkum wɔn. Wogu nneɛma biara a wɔnte ase no ho fi. Wɔbɛsɛe wɔn sɛ mmoa.\n13Wobetua wɔn ɔhaw a wɔma ɛbaa no so ka. Nea wɔn ani gye ho ne sɛ wɔbɛyɛ biribiara a eye ma wɔn honam akɔnnɔ no awia ketee. Sɛ wɔne mo to nsa didi a, egu wɔn anim ase. Efisɛ saa bere no na wɔka nnaadaasɛm. 14Wɔnhwehwɛ hwee sɛ mmea nguamanfo efisɛ wɔpɛ sɛ daa wɔyɛ bɔne. Wɔdaadaa nnipa a wɔyɛ mmerɛw kɔ bɔne mu. Wɔayɛn wɔn koma ama anibere. Wɔwɔ Onyankopɔn nnome ase. 15Wɔaman afi ɔkwan tee no so enti wɔayera. Wɔafa ɔkwan a Beor ba Bileam a ɔde ne sika a onya no yɛ bɔne no kɔfaa so no so. 16Eyi ma wɔkaa nʼanim wɔ ne bɔne no ho. Nʼafurum de onipa nne kasa de siw odiyifo no adammɔsɛm no ho kwan.\n17Saa nnipa yi te sɛ asuti a ayow anaasɛ omununkum a mframa bɔ no. Onyankopɔn de wɔn asie sum kabii mu wɔ baabi. 18Wɔka ahantansɛm ne nkwaseasɛm na wɔnam wɔn honam akɔnnɔ ho nnaadaa so twetwe wɔn a wɔatwe wɔn ho afi nnebɔneyɛfo ho no. 19Wɔhyɛ wɔn ahofadi ho bɔ wɔ bere a wɔn ankasa yɛ bɔne nkoa efisɛ onipa yɛ biribiara a edi no so no akoa. 20Na sɛ onipa sua yɛn Awurade ne yɛn Agyenkwa Yesu Kristo ho asɛm, na ɔnam so guan fi wiase yi mu akwammɔne so, na akyiri no ɔkɔ bɔne mu bio ma ɔdan bɔne akoa a, ɛno de ɛyɛ hu sen ne kan no. 21Sɛ anka wonnim Kristo koraa a, anka eye ma wɔn sen sɛ wobesua ne ho nsɛm na afei wɔbɛdan wɔn akyi akyerɛ mmara Kronkron a wɔde maa wɔn no. 22Nea ɛbaa wɔn so no kyerɛ sɛ, saa bɛ yi yɛ nokware. “Ɔkraman san kɔtaforo ne fe na prako a wɔaguare no no nso koguare wɔ dontori mu.”\nAKCB : 2 Petro 2


Psalm 14 NIVUK - Nnwom 14 NA-TWI | Biblica América Latina\nPsalm 14 NIVUK - Nnwom 14 NA-TWI\n1Nkwaseafo ka wɔ wɔn koma mu se, “Onyankopɔn bi nni hɔ.” Wɔn nyinaa yɛ atorofo na wɔayɛ bɔne akɛseakɛse; na wɔn mu baako mpo nyɛ papa.\n2 Awurade wɔ soro hwɛ adasamma mu sɛ obehu onyansafo a ɔsom no wɔ wɔn mu anaa. 3 Nanso wɔn nyinaa afom; wɔn nyinaa bɔne yɛ pɛ. Wɔn mu baako mpo nyɛ nea ɛteɛ; ɔbaako mpo nni hɔ. 4 Awurade bisa se, “Enti wonnim? Saa nnebɔneyɛfo yi kyerɛ sɛ wonnim nea wɔreyɛ? Wɔbɔ me nkurɔfo korɔn na wɔtena ase nanso wɔmfɛre me.”\n5 Nanso wɔbɛbɔ wɔn hu efisɛ, Onyankopɔn te wɔn a wotie no mu. 6 Nnebɔneyɛfo sɛe ɔhobrɛasefo nhyehyɛe, nanso Awurade ne ne guankɔbea. 7 Mebɔ mpae sɛ, nkonim befi Sion aba Israel. Sɛ Awurade bɛsan agye Israel bio a, anka wɔn ani begye yiye.\nNA-TWI : Nnwom 14


Asomafo 17 NA-TWI - Paulo ne Silas kɔ Tesalonika - Wɔtoaa - Bible Gateway\nAsomafo 16Asomafo 18\nAsomafo 17 Nkwa Asem (NA-TWI)\n17 Wɔtoaa wɔn akwantu no so fii Ampifoli ne Apolonia baa Tesalonika a na Yudafo hyiadan wɔ no. 2 Sɛnea Paulo taa yɛ no, ɔkɔɔ hyiadan mu mprɛnsa ne nnipa no gyee akyinnye wɔ Kyerɛwsɛm no ho, 3 kyerɛɛ mu, dii adanse sɛ ɛsɛ sɛ Agyenkwa no hu amane na ɔsɔre fi awufo mu. Paulo kae se, “Saa Yesu a mereka ne ho asɛm akyerɛ mo yi ne Agyenkwa no.” 4 Nnipa no bi gye dii ma wodii Paulo ne Silas akyi. Saa ara nso na Helafo bebree a wɔsom Onyankopɔn ne mmea mpanyin bi nso gye dii de wɔn ho bɔɔ wɔn ara nen.